Almy Nadia Selamat Lahirkan Anak Sulung Perempuan, Belum Umum Nama Anak

Tahniah kami ucapkan kepada Fizz Fairuz dan juga Almy Nadia yang sudah pun selamat menyambut kelahiran cahaya mata sulung mereka pada pukul 6.49 petang tadi.

Berita gembira itu telah diberitahu oleh Fizz Fairuz melalui laman Instagram miliknya dan pengumumannya itu disusuli dengan ratusan ucapan tahniah daripada peminat mereka berdua.

Buat masa ini, Almy mahupun Fizz belum lagi mengumumkan nama anak mereka dan seperti yang pernah diberitahu oleh Fizz sebelum ini, mereka hanya akan mendedahkan gambar si comel mereka selepas berusia 40 hari.

Apa-apa pun, kami pasti ramai peminat di luar sana menantikan gambar dan juga sentiasa mendoakan kebahagian pasangan ini. Semoga dengan kehadiran cahaya mata baru dapat memeriahkan lagi suasana kelaurga Fizz dan juga Almy. (rtky/syfq)


Eizlan Yusof, Vie Santie Sah Bercerai

Harian Metro hari ini melaporkan yang pelakon Datuk Eizlan Yusof dan isterinya, Datin Vie Santie Harun bercerai talak satu di Mahkamah Rendah Syariah Gombak Timur, Kuala Lumpur.

BACA: Eizlan Yusof Akui Masih Sayang Isteri & Mahu Pertahan Rumahtangga

Hakim Syarie Shaiful Azli Jamaludin memutuskan demikian selepas mendapati lafaz yang diucapkan Eizlan, 44, terhadap Vie Santie, 29, pada 28 September tahun lalu adalah sah dan mengikut syarak.

Mahkamah juga merekodkan perjanjian persetujuan bersama pasanganya itu antaranya nafkah edah diserahkan pada budi bicara Eizlan dan Vie Santie tidak akan menuntut mutaah.

Selain itu,pasangan berkenaan bersetuju hak penjagaan anak diserahkan kepada Vie Santie namun Eizlan diberi hak bersama dan bermalam dengan tiga anak mereka pada bila-bila masa yang munasabah.

Vie Santie, selaku plaintif memfailkan permohonan pengesahan lafaz cerai itu mengikut Seksyen 57 Enakmen Undang-undang Keluarga Islam Negeri Selangor 2003. Hasil perkahwinan, mereka dikurniakan tiga cahaya mata Vie Zaara; Zareef Yusof dan V Zaalia berusia antara dua hingga enam tahun.


Pengganas Malaysia Pegang Gambar Nora Danish Dalam Video Ugutan

Ini sesuatu yang perlu diambil serius oleh pihak berkuasa Malaysia selepas klip video berdurasi kira-kira seminit mengugut untuk mengadakan bantahan terhadap sistem keadilan negara di mahkamah pada 18 Februari ini yang dimuat naik sekumpulan empat lelaki bertopeng.

UPDATE-1: Bercakap kepada Harian Metro, Nora Danish enggan beri komen lanjut namun akan bertindak membuat laporan polis berkaitan perkara ini.

Kumpulan yang menggunakan ID pengguna YouTube ‘isis malaysia 69’ yang dianggotai empat lelaki terbabit memberi amaran bantahan terhadap sistem keadilan mahkamah itu akan dilakukan dengan membakar mercun pada jam 11.30 malam.

Malah kumpulan itu turut menghasut seluruh anak muda negara ini turut serta membantah dengan cara mereka di dalam keterangan video tersebut.

“Mahkamah seluruh Malaysia akan menjadi sasaran kami untuk diletupkan simbolik terhadap kepincangan sistem judiciary Malaysia. Dengan ini kami menyeru seluruh anak muda Malaysia untuk bersama kami,” catat mereka dalam keterangan video itu.

Anda boleh membaca berita lanjut tentang isu ugutan ini di The Rakyat Post & yang lebih menarik perhatian kami adalah cara kumpulan ini menggunakan gambar Nora Danish untuk membuktikan yang mereka adalah rakyat tempatan. (rtky/m)


Hanez Suraya Bercuti Ke London dan Paris Untuk Cari Persiapan Perkahwinan?

Bakal mendirikan rumah tangga pada 14 Mac ini bersama Romie, kini melalui akaun Instagram miliknya, Hanez Suraya sedang berada di kota Paris dan juga London dan apa yang pasti, Hanez kelihatan sangat ceria dalam setiap gambarnya.

Kelihatan sentiasa tersenyum di dalam setiap gambarnya, ternyata Hanez pasti tidak sabar menghitung hari majlis perkahwinannya nanti.

Jika dilihatkan gambar, hanya kelihatan Hanez serorang sahaja – untuk ketika ini. Mungkin Hanez ke London dan juga Paris bersama keluarga atau pun tuntutan kerja atau juga mungkin Hanez ke sana untuk turut sama mengambil gambar pra-perkahwinan.

Suka kami tengok selebriti yang mahu mendirikan rumah tangga tahun ini. Yang pasti wajah mereka semuanya ceria dalam menanti hari bahagia. (rtky/syfq)


Shaheizy Sam Akui Syatilla Punyai Kriteria Calon Seorang Isteri

Nama pelakon ini tiba tiba menjadi sebutan ramai sejak beberapa hari lalu selepas beliau memuat naik status di Twitter yang seakan akan menyindir seorang selebriti popular berkaitan hubungan cinta dengan Shaheizy Sam.

Syatilla Melvin yang sebelum ini diketahui memang ada hubungan rapat dengan Shaheizy Sam bagaimana pun enggan mengulas lanjut tentang khabar yang mengatakan mereka berdua sebenarnya bercinta dan lebih selesa membiarkan ianya menjadi teka teki.

BACA: Syatilla Melvin Luah Rasa Bengang, Sindir Nur Fazura Di Twitter?

“Saya memilih untuk menjadikan hubungan saya dengan Sam seperti teka-teki. Saya tidak mahu mengiyakan atau menafikan. Tetapi saya akan mengiyakan apa saja yang Sam katakan,” ujarnya kepada Utusan Malaysia baru baru ini.

Shaheizy Sam dalam laporan sama mengakui Syatilla punyai kriteria untuk dijadikan calon isteri namun terlalu awal untuk mengatakan gadis itu merupakan jodohnya.

“Sebab dalam soal mencari jodoh, saya perlu mendalami hati budi wanita berkenaan dan perlu tahu sama ada dia benar-benar ikhlas berkawan atau sebaliknya. Saya turut titikberatkan tentang keserasian dan hubungan baik antara keluarga kedua-dua belah pihak,” ujarnya.

“Saya tahu fizikal seseorang itu tidak boleh dijadikan pengukur untuk menentukan keindahan hati budinya. Buat apa kalau wanita itu cantik tetapi tidak pandai mengambil hati saya dan keluarga. Akhirnya yang cantik itu akan bertukar menjadi buruk,” tambah Sam lagi.

Mana tahu kan mereka berdua ini berjodoh nanti, sama cantik sama padan pula kami tengok. Kita doakan sahaja yang terbaik. (rtky/m)


Hanis Zalikha & Hairul Pusing Satu Dunia Cari Barang Untuk Kahwin

Sejak beberapa minggu lalu, pemergian pasangan ini ke luar negara menjadi perhatian ramai bermula dengan gambar mereka bersama memilih cincin kahwin di Dubai, sesi penggambran pra perkahwinan di Paris, sehinggalah ke aktiviti mencari kain di Jakarta, Indonesia.

Menerusi temubual terbaru bersama Kosmo! hari ini, Hanis Zalikha sendiri mengakui yang mereka bersama keluarga terbang ke beberapa lokasi di luar negara untuk mencari barang persiapan perkahwinan yang dirancang pada pertengahan tahun ini.

BACA: Belum Tetapkan Tarikh Kahwin, Hanis Zalikha Adakan Pre Wedding Di Paris?

“Sebenarnya memang saya telah merancang sebelum berkahwin, saya ingin membawa keluarga pergi bercuti. Kebetulan sudah berada di sana, lebih baik terus beli barang perkahwinan. Ibu bapa saya pula meminta saya membawa Hairul sekali”

“Ada juga beberapa barang penting yang harus mendapat persetujuan daripadanya seperti cincin. Saya telah ke London dan Paris selama 10 hari. Selepas itu, saya terus ke Jakarta bersama ibu Hairul membeli kain untuk baju perkahwinan,” jelasnya.

Hanis Zalikha turut berkata yang harga barang kemas yang lebih murah di luar negara mendorong beliau untuk membelinya di sana selain lebih berkualiti.

Pelakon dan pengacara ini juga mengakui yang kedua dua belah pihak keluarga sudah bertemu dan berbincang soal perkahwinan namun masih belum mempunyai kata putus tentang tarikh majlis berlangsung atau sama ada mereka bakal bertunang atau tidak. (rtky/m)


Yana Samsudin, Fadzil Kongsi Kisah Cinta Menyentuh Perasaan

Jujurnya ketika menonton video ini, terasa sangat manis dan berbaloi penantian pasangan ini dalam mendirikan ikatan perkahwinan yang sah ditambah lagi dengan muzik latar yang bakal membuatkan anda mampu mengalirkan air mata.

BACA: Sekitar Resepsi Perkahwinan Fadzil Zahari & Yana Samsudin Di Yong Peng

Dalam video ini, Fadzil dan Yana menceritakan kembali pengalaman mereka di hari pernikahan dan antara yang paling kami tidak tahan di akhir video ialah pesanan Yana kepada Fadzil. Sediakan tisu awal-awal untuk anda lap air mata.

“I tahu I kuat pendirian, so you salah seorang yang boleh lembutkan hati I. I harap I mati dulu sebelum you sebab I tak tau macam mana kalau life I, I hilang kawan baik,” kata Yana dalam suara yang menahan sebak.

Setiap perkataan yang diucapkan Yana dan Fadzil kedengaran penuh kejujuran. Apa-apa pun, kami doakan pasangan pengantin baru ini agar berkekalan jodoh dan dikurniakan kebahagiaan sehingga akhir hayat. (rtky/syfq)


Fahrin Ahmad Mahu Tunaikan Haji Selepas Kahwin, Tiada Masa Keluar Dating

Tahniah kepada Fahrin Ahmad kerana bakal mengerjakan umrah buat kali ketujuh pada Mac nanti malah dalam masa yang sama turut memberitahu bahawa sudah memasang niat untuk mengerjakan haji selepas mendirikan rumah tangga kelak.

“Ramai juga yang bertanyakan kenapa saya tidak tunai haji terus. Sejujurnya saya berniat untuk tunai haji selepas kahwin tetapi bila nak kahwin tu, saya tidak tahu lagi”

“Memang saya ada usaha untuk mencari, tapi diusia saya 36 tahun ini, saya dah tiada masa untuk pergi keluar dating”

“Kalau boleh perkenalan itu hanyalah dalam masa yang singkat dan terus kahwin. Bagi saya dating dan proses perkenalan itu sangat membazir masa dan mengarut,” katanya yang juga kini sibuk dengan penggambaran dan serta jemputan ke majlis-majlis korporat.

Fahrin menambah, buat ketika ini dia lebih selesa bergerak sendiri kerana perkara tersebut memudahkan serta memberikan kelebihan untuk individu lain berurusan terus dengannya. (rtky/syfq)


Syatilla Bengang Dengan Nur Fazura?

Mungkin kerana tidak selesa dengan pengakuan Fazura mengenai hubungannya bersama Shaheizy Sam di dalam siri realiti televisyen Facing Up To Fazura, tindakan Syatilla Melvin memuat naik status berbaur bengang di laman sosial Twitter bagaikan ditujukan kepada Fazura dilihat mengundang kritikan kepadanya.

Sebelum ini, selebriti yang pernah menyertai Pertandingan Dewi Remaja 2010 ini dikatakan pernah menjalinkan cinta bersama Shaheizy Sam namun tidak kesampaian.

Namun baru-baru ini hangat diperkatakan bahawa hubungan cinta antara pelakon drama Ariana Rose ini dan juga Sam kembali bertaut. Malah Syatilla juga tidak menyembunyikan kemesraannya dengan ibu Sam apabila sering memuat naik foto mereka keluar bersama.

Bagi kami, kadang-kala berdiam diri adalah langkah bijak yang bakal menyelamatkan masa depan individu tersebut lebih-lebih lagi bagi Syatilla yang berada di dalam industri seni yang tidak sebesar mana ini. (rtky/syfq)


Sekitar Resepsi Perkahwinan Fadzil Zahari & Yana Samsudin Di Yong Peng

Semalam pasangan ini telah selamat bergelar suami isteri dengan sekali lafaz dan hari ini majlis resepsi Yana Samsudin dan suaminya diadakan di Dataran Gemilang, Yong Peng, Johor khas untuk sama-sama meraikan peminatnya.

Hadir dengan busana serba putih, kelihatan senyuman tidak pernah lekang daripada pasangan ini sepanjang majlis resepsi diadakan. Pada pandangan kami, penat juga pengantin mahu melayan tetamu yang hadir ketika majlis bersanding ya?

Melalui senyuman dan juga keletah mereka berdua yang dikongsikan di akaun Instagram Yana, ternyata mereka kelihatan sungguh secocok berdua. Berbaloi penantian Fadzil selama ini.

Tahniah buat kedua dua belah keluarga atas penyatuan dua hati ini. Semoga ikatan yang terbina ini kekal selamanya dan cepat dikurniakan cahaya mata. Untuk anda, berikut beberapa keping gambar sekitar majlis resepsi pasangan ini hari ini. Enjoice! (rtky/syfq)


Ana Raffali Selamat Lahirkan Anak Sulung Lelaki Khamis Lalu

Pada 12 Februari (Khamis) lalu, Ana Raffali selamat melahirkan cahaya mata sulungnya secara normal di Hospital Ampang dan baru sahaja berkongsi mengenai perkhabaran gembira tersebut melalui akaun Instagram miliknya hari ini.

BACA: Di Sekitar Majlis Nikah Ana Raffali & Ahmad Aznaim Di Taman Melawati, Gombak

Seperti yang dikhabarkan Ana kepada Berita Harian, bayinya itu dilahirkan lebih awal dari jangkaan (5 Mac) dan dilahirkan secara normal di Hospital Ampang, Selangor pada jam 2.25 petang.

Semoga dengan kehadiran cahaya mata sulung di dalam keluarga Ana nanti bakal membawa lebih keceriaan dan juga kebahagiaan kepada kedua-dua pasangan secocok ini yang telah mendirikan rumah tangga pada tahun 2012. (rtky/syfq)


Nabil Dan Isteri Sibuk Fikir Nama Anak

Pemenang tempat ke-3 Maharaja Lawak Mega 2014 (MLM 2014), Nabil Ahmad memberitahu bahawa dia dan isteri kini sibuk memikirkan dan mencari nama yang sesuai untuk bakal anak yang akan dilahirkan tidak lama lagi.

“Cakap pasal nama, saya & isteri malam tadi sampai jam 4.00 pagi baru tidur. Kami berborak cari nama anak, Google dan segala-galanya. Menggunakan nama Naira gabungan antara nama saya dan isteri yang bermaksud ‘Cahaya’. Cuma mahu maksud yang elok dan digabungkan dengan nama komersial,” katanya yang ditemui semasa majlis ulangtahun Neelofa kelmarin.

BACA: Nabil Umum Bersara Daripada Terus Sertai Maharaja Lawak Mega Akan Datang

Menurutnya lagi, isterinya akan bersalin secara pembedahan pada 18 Mac ini. Nabil menjelaskan bahawa dia tidak ada masalah untuk memperkenalkan anaknya itu kelak kepada peminat.

“Tarikh untuk melahirkan bayi ialah 18 Mac ini dan dibuat secara pembedahan. Bagaimana pun, isteri saya tidak ada masalah alahan atau apa sahaja semasa proses mengandung seperti mana dia melahirkan anak pertama saya”

“Untuk yang kali ini saya akan buat sama seperti anak sulung saya. Saya tak akan sorok apa-apa. Ada sesetengah keluarga tidak benarkan ambil gambar anak semua. Bagi saya itu semua terpulang pada hak masing-masing. Kalau saya okay sahaja untuk berkongsi pasal anak kita. Orang kenal kita, takkan orang tak kenal anak kita. Saya tak kisah sangat,” ujarnya.

Nampaknya rezeki Nabil Ahmad pada awal tahun baru ini membuka lembaran baru buat dirinya apabila sebelum ini telah bergelar tempat ke-3 untuk program Maharaja Lawak Mega 2014. Penarikan dirinya daripada menyertai MLM 2015, bukanlah bersara terus daripada dunia lawak tetapi hanyalah untuk program itu sahaja. Dia juga ada merancang untuk membuat satu program lawak ‘Malaysia Stand Up Comedy’ tidak lama lagi.

“Saya bukanlah nak bersara daripada bidang lawak saya cuma nak bersara dengan MLM itu sendiri. Walaubagaimanapun, saya ada satu plan, ‘Malaysia Stand Up Comedy’ ini adalah plan awal dan yang masuk ini perlu buat stand up comedy secara solo,” tambahnya.

Sementara itu, Nabil turut memberitahu wang hasil kemenangannya pada malam akhir Maharaja Lawak Mega 2014, masih belum difikirkannya lagi. Tetapi akan menghantar kedua-dua ibu bapa dan mertuanya menunaikan umrah dalam masa yang terdekat ini.

“Saya tak plan lagi mengenai duit itu, cuma mak, abam dan mertua akan saya hantar pergi umrah dulu dan mungkin duit itu akan saya gunakan untuk saya dan keluarga menyusul pula untuk mengerjakan umrah,” katanya. (rtky/hfz)


Sarimah Ibrahim Sah Jatuh Talak Tiga

Mahkamah Rendah Syariah, di sini, semalam, mengesahkan lafaz cerai yang dibuat warga Australia, Andrew John Browning pada 15 Mei 2009 terhadap pelakon dan penyampai radio, Sarimah Ibrahim sebagai sah mengikut syarak.

Terdahulu, dalam keterangannya, Sarimah berkata, Amir melafazkan cerai kepadanya di kondominiumnya di Mont Kiara pada jam 9 malam, 15 Mei 2009.

“Ia disaksikan tiga adik-beradik saya. Kami banyak berselisih faham dan tidak tinggal sebumbung sejak Januari 2009″

“Malah, kami juga menghadiri sesi kaunseling lebih enam kali, tetapi nampaknya sudah tiada jodoh. “Alhamdulillah, semua sudah selesai. Hidup perlu diteruskan,” katanya kepada Harian Metro.

Apa-apa pun, kami ucapkan tahniah dan selamat berbahagia kepada Sarimah kerana bakal melangsungkan pernikahan dengan Tunku Nadzimuddin Tunku Mudzaffar pada 2 April ini selepas mengikat tali pertunangan, September lalu. (rtky/syfq)


Yana Samsudin Dan Fadzil Zahari Selamat Bergelar Suami Isteri

Mengambil tempat di kediaman keluarga pengantin perempuan di Yong Peng, Johor pasangan Yana Samsudin dan Fadzil Zahari selamat diijabkabul dalam satu majlis sederhana yang diadakan selepas solat Jumaat hari ini. Mereka dinikahkan oleh jurunikah Imam Shamsul Rizalars.

Fadzil Zahari & Yana Samsudin selamat bergelar suami isteri dengan sekali lafaz.

Pihak lelaki telah menyediakan lima dulang hantaran manakala pihak perempuan telah membalas dengan tujuh dulang hantaran. Pihak lelaki telah menyediakan mas kahwin sebanyak RM10,000 dan wang hantaran sebanyak RM50,000 sebagai pelengkap hantaran.

BACA: Yana Samsudin Akui Terpikat Dengan Sikap Penyabar Yang Tinggi Fadzil Zahari

Resepsi perkahwinan Yana Samsudin dan Fadzil Zahari akan dilangsungkan esok iaitu 14 Februari secara besar besaran di Dataran Gemilang, Yong Peng dan pasangan ini memilih lokasi itu untuk berkongsi kegembiraan dengan para peminat.

Tahniah buat kedua dua belah keluarga atas penyatuan dua hati ini. Semoga ikatan yang terbina ini kekal selamanya dan cepat dikurniakan cahayamata. Untuk anda, berikut beberapa keping gambar sekitar majlis pernikahan pasangan ini hari ini. Enjoice! (rtky/m)


Wan Maimunah Terima Restoran, Hadiah Ulang Tahun Perkahwinan

Sungguh manis pada pendapat kami apabila Wan Maimunah dihadiahkan sebuah restoran oleh suaminya, Makpol Saimon, sempena ulang tahun perkahwinan mereka yang pertama.

Menurut Wan Maimunah yang lebih mesra dipanggil ibu, suaminya itu sudah mengimpikan untuk membuka sebuah restoran selepas mengusahakan perniagaan yang dikenali sebagai Kacang Pool Haji sejak 20 tahun lalu.

“Alhamdulillah, ibu sangat bersyukur kerana dengan izin Allah, impian suami untuk membuka sebuah restoran yang menjadi impiannya sejak sekian lama, dan paling bermakna ia genap setahun kami bernikah,” katanya.

Biarpun memberi fokus terhadap rumah tangga dan membantu perniagaan suaminya, Wan Maimunah menegaskan dia tidak pernah sesekali meninggalkan lakonan yang telah menjadi minatnya sejak dari awal penglibatannya dalam dunia hiburan.

Selain itu, suaminya menambah, beliau sentiasa menyokong minat isterinya dalam bidang lakonan dengan syarat watak diterima lebih kepada imej muslimah.

“Saya lebih suka sekiranya isteri membawakan watak dan imej muslimah dan bersesuaian dengan usia. Dalam usia begini mencari keredhaan Allah untuk membawa bekalan ke sana adalah paling utama,” katanya. (rtky/syfq)


Neelofa Tiada Perancangan Kahwin

Hos program hiburan MeleTOP, Neelofa yang menyambut ulangtahun kelahirannya yang ke-26 baru-baru ini menjelaskan dia tidak mempunyai perancangan untuk menamatkan zaman bujangnya pada tahun ini dan berharap semua pihak jelas dengan apa yang disampaikan.

“Saya tiada sebarang perancangan untuk berkahwin pun pada tahun ini,” ujarnya ringkas.

Tambahnya lagi, dia percaya pada jodoh dan rezeki Tuhan. Dia juga tidak meletakkan syarat untuk berkahwin sebelum menjangkau usianya yang ke-30 tahun.

BACA: Neelofa Akan Lebih Berhati Hati Pilih Pakaian Elak Kontroversi Berulang

“Saya percaya pada jodoh yang sudah dirancang Allah jadi saya tidak akan tergesa-gesa. Macam saya sendiri mindset berbeza sebelum umur 30 tahun nak kahwin dan ada anak. Tapi tak semesti rancang awal-awal ini akan dapat anak sebelum umur 30. Jadi saya tak nak fikir perkara yang sebegini. Kalau ada-adalah, kalau tidak ada tak mengapa,” katanya.

Sementara itu, Neelofa turut memberitahu bahawa dia mahu mengimbangkan kedua-dua bidang yang diceburinya itu supaya seiring dengan matlamat dan kerjaya kini.

“Nama saya sebagai brand bermula dari industri seni, dan kerana ini namanya juga yang memberi impak yang positif untuk perniagaan. Jadi ia saling mengimbangi. Kalau diberi peluang saya nak imbang benda itu sampai bila-bila. Ianya bagus dan saya perlukan kedua-duanya untuk terus berjaya dan untuk capai apa yang saya idamkan,” katanya.

Neelofa atau nama penuhnya Noor Neelofa Mohd Noor yang juga merupakan duta kepada produk kecantikan Airish diraikan dalam satu majlis penuh meriah dianjurkan jenama tersebut bersama peminat dan media di Hotel Royale Chulan, kelmarin. (rtky/hfz)


Han Rancang Nikah Tasha Shilla Tahun Ini

Berita baik buat peminat Tasha Shila kerana kekasih hati beliau Han mengesahkan sendiri bahawa dia ingin mengikat ikatan yang sah bersama pelakon tersebut pada tahun ini.

BACA: Dituduh Jadi Escort Girl, Tasha Shilla Hantar Notis Amaran Ke Stesen TV

“Saya merancang untuk mengahwininya tak lama lagi. Harapnya tahun ini juga. Saya harap dan percaya kontroversi liar mengaitkan dirinya akan berakhir andai kami berkahwin”

“Tetapi sebelum itu kontroversi yang terjadi ini perlu dihentikan. saya menyokong penuh usaha dia membersihkan nama ini,” kata Han yang sudah tiga tahun bercinta dengan Tasha kepada Berita Harian.

Sementara itu, bagi pihak Tasha pula, niat mereka berkahwin bukan bertujuan menutup kontroversi liar dan gosip murahan, sebaliknya bertujuan menghalalkan perhubungan mereka. Baguslah jika mereka sudah ada niat, kami jamin ramai peminat di luar sana mendoakan yang terbaik buat pasangan ini (rtky/syfq)


Jep Sepahtu Akui Tidak Ramai Kawan Artis

Sudah sebati dengan kehidupan yang sederhana dan tidak mengejar populariti, Jep Sepahtu mengakui bahawa dirinya tidak mempunyai ramai kawan terutamanya di dalam industri seni.

“Memasuki dunia lakonan bukannya saya mencari dan mengejar populariti tetapi ini semua kerana bakat seni yang saya ada terutama melawak. Lagi pun, saya tidak mempunyai ramai rakan artis kalau anda semua nak tahu sebenarnya”

“Banyak masa akan dihabiskan di kampung (Kampung Melayu Kulai)jika saya tiada kerja untuk dibuat di Kuala Lumpur. Saya akan balik kampung dan bantu ayah saya membuat kerja,” katanya merendah diri.

Selain itu, Jep mengakui dia pernah rasa tertekan kerana banyak cubaan untuk menjatuhkan dirinya, namun Jep tidak pernah mengambil pusing terhadap perkara itu kerana baginya, semua itu tidak mendatangkan sebarang manfaat.

“Inilah orang kata cabaran. Setiap dugaan yang kita lalui itu perlu kita atasi dengan baik. Macam saya sendiri, saya tidak pernah terlalu memikirkan pandangan negatif orang terhadap saya. Makin saya fikir, makin serabut jadinya,” katanya seperti dipetik dari Utusan Online. (rtky/syfq)


Aidil Zafuan, Zarema Zainal Namakan Anak Lelaki Sulung Ayden Zeeyad

Berita kelahiran anak pertama pasangan Aidil Zafuan dan Zarema Zainal disambut para peminat pemain bolasepak untuk Johor Darul Takzim (JDT) ini dan ramai juga teruja apabila sekali lagi Aidil Zafuan dikurniakan cahayamata lelaki.

Menurut sumber kami sebelum ini, Zarema Zainal telah selamat melahirkan anak sulung mereka di sebuah hospital swasta di Klang beberapa hari lalu dan hari ini kami menerima beberapa keping gambar sekitar fotografi kelahiran baru ini.

BACA: Di Sekitar Baby Shower Anak Pertama Aidil Zafuan & Zarema Zainal

Camora Arts yang mengirimkan e-mail berkata sesi fotografi ini dijalankan hanya selepas lima hari kelahiran Ayden Zeeyad, oh ya, itu nama yang diberikan oleh pasangan ini kepada anak sulung mereka. Ringkas dan senang disebut.

Ini merupakan buat pertama kalinya pasangan Aidil Zafuan & Zarema Zainal mendedahkan wajah anak mereka kepada umum dan menurut jurugambar, mereka ketengahkan konsep dongeng (fairy tales) untuk sesi fotografi kali ini. Enjoice! (rtky/m)


Zul Ariffin, Izara Aisyah Bersanding Dalam Drama Mr London Ms Langkawi

Kami tengok gambar ini pun sudah tersenyum sendiri apatah lagi peminat dan juga bakal penonton drama Mr London Ms Langkawi. Kami suka melihat senyuman Izara Aisyah dan juga Zul Ariffin yang dikongsikan oleh Nizam Zakaria selaku pengarah drama tersebut.

Di dalam drama adaptasi daripada novel terbitan Astro ini, Zul akan membawakan watak Aidid manakala Izara pula membawakan watak Liyana. Jika diikutkan gambar, mereka akan kahwin nanti atau mungkin pembaca novel ini lebih tahu.

Katakanlah, jika Zul dan Aisyah masing-masing masih lagi single, memang tidak habis akan diusik oleh peminat dan juga media.

Apa yang pasti, peminat novel ini pastinya tidak mahu melepaskan peluang menonton watak novel mereka direalisasikan dengan pelakon yang kelihatan sangat secocok bersama. (rtky/syfq)


Dituduh Jadi Escort Girl, Tasha Shilla Hantar Notis Amaran Ke Stesen TV

Nama pelakon ini kembali menjadi sebutan dua tiga hari ini selepas sebuah program hiburan hujung minggu lalu menimbulkan persoalan sama ada benar dirinya terlibat dengan kegiatan gadis peneman atau escort girl yang kini dalam pemerhatian pihak polis.

Tertekan dengan tuduhan tersebut dan menjadi mangsa persoalan ramai tentang sejauh mana kebenaran cerita itu, Tasha Shilla tampil meminta kepada semua pihak untuk berhenti mengaitkan dirinya dengan kegiatan tidak bermoral itu.

BACA: Tasha Shilla Akui Cari Rezeki Halal, Tidak Terlibat Kegiatan Gadis Peneman

“Selepas keluar isu berkenaan saya mendapat banyak panggilan telefon daripada pelbagai pihak yang mahukan penjelasan berhubung isu itu. Ia turut memberi kesan kepada keluarga bila mereka turut bertanya isu yang sama selain persepsi buruk di mata masyarakat,” ujarnya.

Sehubungan itu, Tasha Shilla melalui peguam beliau Fahda Nur Ahmad akan menghantar satu notis amaran kepada stesen TV tersebut akan memberi masa selama dua minggu untuk mereka bagi memberi respons terhadap perkara itu. (rtky/m)


Hasbullah Awang Meninggal Dunia

Astro Awani melaporkan sebentar tadi yang pengulas sukan popular, Datuk Hasbullah Awang telah meninggal dunia selepas menerima rawatan di Institut Jantung Negara (IJN) hari ini dipercayai akibat komplikasi jantung.

Beliau yang betugas sebagai pengulas sukan bagi rangkaian Astro Arena sejak Januari 2014 lalu menghembuskan nafas terakhir selepas menerima rawatan di fasiliti perubatan tesebut sejak minggu lalu. Takziah kepada keluarga Datuk Hasbullah Awang.


Naik 2KG, Peminat Samakan Wajah Ayda Jebat Dengan Rosnah Mat Aris

Memang diketahui dikalangan selebriti & pelakon jika anda muncul di kaca televisyen, badan anda akan kelihatan lebih berisi dan bertambah 10KG walau tiada data saintifik membuktikan perkara itu. Namun, isu ini menjadi masalah baru buat Ayda Jebat.

Ketika muncul dalam drama terbaru berjudul Diva di Astro Ria baru baru ini, ramai peminat mula menegur penampilan Ayda Jebat yang dilihat sangat berisi dan berlainan sungguh dengan wajah comelnya ketika popular dengan drama Rindu Awak 200%.

BACA: Hubungan Dengan Zul Ariffin, Ayda Jebat Tak Tergamak Jadi Orang Ketiga

“Berat badan saya 45 kg dan menyedari berat badan naik sedikit kerana ketika penggambaran drama itu selera makan saya lebih daripada biasa. Ia naik dalam 2 kg saja tetapi malangnya ia lebih menonjol di bahagian muka menyebabkan saya nampak tembam”

“Ada yang menegur wajah saya sudah sama seperti pelakon Rosnah Mat Aris,” ujar Ayda Jebat.

Lantaran perkara itu, Ayda Jebat mengakui ada rakan yang menyarankan beliau untuk melakukan pembedahan muka bagi membuang lemak dan menjadikan lebih cantik.

“Saya muda lagi untuk buat itu semua dan saya masih yakin dengan apa yang saya ada sekarang ini tanpa perlu membuat pembedahan atau rawatan,” tambahnya yang nekad untuk berdiet sebelum menjalani sesi penggambaran selepas ini. (rtky/m)


Caliph Buskers Miliki Sebab Sendiri Mula Letak Harga Tinggi

Semenjak berjaya menawan hati orang ramai melalui persembahan di atas pentas Anugerah Juara Lagu 29 (AJL29) baru-baru ini, Caliph Buskers didakwa telah mengenakan bayaran yang tinggi untuk melakukan persembahan dan bersikap demand.

Selain itu, bayaran yang dikenakan kumpulan ini dikatakan terlalu mahal. Tidak cukup dengan itu, kumpulan ini juga dikatakan sudah mula memilih untuk mengadakan persembahan di tempat-tempat terpilih sahaja.

Melalui temubual daripada akhbar Kosmo! bersama Zaki iaitu salah seorang anggota paling berpengalaman dalam kumpulan tersebut, dia mengakui mereka memang meletakkan bayaran sedikit tinggi berbanding sebelum ini.

“Mereka perlu fikir mengenai kos pengangkutan dan peralatan yang kami gunakan semasa melakukan persembahan. Jika sebelum ini kami hanya menggunakan teksi untuk bergerak melakukan persembahan, namun kini kami terpaksa menyewa van untuk mengangkut peralatan kami dan semua yang terlibat”

“Sudah tentu kami hendak melakukan persembahan yang baik memandangkan kami kini sudah dikenali secara komersial. Jadi, semua kos itu diambil kira dalam memastikan mutu persembahan kami,” katanya memberi penjelasan.

Menurut Zaki, mengenai soal kenaikan harga tersebut, mereka sebenarnya telah merujuk dan juga dinasihati oleh beberapa pihak yang sudah lama berada di dalam lapangan seni.

“Jika dahulu kami mengenakan bayaran sekitar RM1,000 untuk melakukan persembahan di rumah kenduri kahwin, namun kini kami mengenakan bayaran sekitar RM2,000 untuk melakukan persembahan.

“Bayaran tersebut sudah diambil kira dari segala aspek termasuk caj pengangkutan, peralatan dan sebagainya. Selain itu, secara purata, dalam sehari kami terpaksa memenuhi dua jemputan persembahan,” katanya lagi.

Berharap agar pihak lain memahami keadaan mereka ketika ini, kami melihatkan Caliph Buskers kini perlu tabah dalam menghadapi asam garam dunia seni hiburan. (rtky/syfq)


Mahu Fokus Kerjaya, Syaiful Zero Tangguh Niat Untuk Berkahwin

Walaupun sebelum ini pernah keluarkan kenyataan yang beliau mahu melangsungkan perkahwinan selepas tamat persaingan Maharaja Lawak Mega 2014 (MLM 2014), nampaknya Syaiful Zero kini mempunyai perancangan lain untuk kukuhkan kerjaya sebagai penghibur.

Bercakap kepada Astro Gempak, Syaiful Zero akui yang niat asal sebenar jika menang di Maharaja Lawak Mega adalah untuk perbaiki keadaan rumah mereka di Kudat selain menghantar ibu mereka mengerjakan ibadah haji di Mekah.

“Nawaitu asal kami menyertai Maharaja Lawak Mega 2014 (MLM 2014) adalah untuk mendapatkan wang dan menunaikan dua hasrat kami itu. Hal perkahwinan, mungkin akan ditunda terlebih dahulu. Buat masa ini biarlah kami bertiga fokus pada kerja dahulu,” ujarnya.

Dalam pada itu, Zero yang bakal membintangi filem baru terbitan MIG tidak lama lagi meluahkan rasa bersyukur atas peluang yang diberikan kepada bakat dan kerja keras mereka selama ini.

“Dahulu kami kerja keras demi keluarga, hari ini pun kami tetap bekerja keras sama seperti dahulu. Kesusahan hidup membuatkan kami cuba untuk mengubahnya. Tidak sangka, peluang memasuki program Raja Lawak sebelum ini menonjolkan bakat seni yang kami ada. Di situ, kami mula sedar hidup semakin bersinar,” ujar mereka. (rtky/m)


Jackie Chan Masih Kekok Dipanggil Datuk

Baru sahaja menerima gelaran Datuk 1 Februari lalu, bintang aksi antarabangsa dan pelakon Hong Kong terkenal, Datuk Jackie Chan mengakui masih kekok dan belum membiasakan diri dengan panggilan tersebut terhadap dirinya.

Bercakap pada sidang media filem terbarunya Dragon Blade, Chan atau nama sebenarnya Chan Song Kang, 60, memberitahu sejak menerima gelaran ‘Datuk’ pada minggu lalu, beliau berasa janggal apabila mendengar orang mula menyapanya dengan panggilan tersebut.

“Sejak saya terima gelaran ini, saya hampir terlupa yang saya ada gelaran ini. Saya berasa janggal bila orang mula memanggil saya Datuk sebab selama ini ramai orang biasa panggil ‘taiko’ (abang)”

“Pagi tadi ketika tiba di sini, semua menyapa saya dengan panggilan Datuk dan kemudian baru tersedar rupanya saya dapat gelaran ini”

“Berilah saya masa dalam sebulan dua lagi untuk membiasakan diri dengan panggilan ini,” katanya pada ketika pelancaran filem terbarunya Dragon Blade, di Kuala Lumpur, semalam.

Sebelum memulakan ucapannya, pelakon berusia 60 tahun ini sempat mencuri perhatian wakil media tempatan dengan memberi salam dan bertutur dalam Bahasa Malaysia. (rtky/syfq)


Hanez Suraya Sudah Anggap Anak Romie Seperti Anak Sendiri

Menghitung hari bakal bergelar isteri tidak berapa lama lagi, Hanez Suraya kini nampaknya sangat giat melakukan persiapan perkahwinan beliau bersama Romie yang dijadualkan berlangsung pada 14 Mac 2015 ini di kediaman keluarganya di Seremban.

Bercakap kepada Mangga Online Hanez Suraya mengakui yang persiapan kini sudah hampir 80% siap dimana baki persiapan banyak berkisar kepada persalinan ahli keluarga yang bakal hadir memeriahkan majlis pernikahan dan resepsi nanti.

BACA: Hanez Suraya, Romie Percepatkan Tarikh Nikah Ke 14 Mac Ini

Bercakap tentang ahli keluarga, Hanez Suraya turut berkata yang hubungan beliau dan anak anak Romie sangat rapat dan tidak sesekali menganggap mereka sebagai anak tiri.

“Penerimaan anak-anak Romie alhamdulillah. Kita memang rapat. Hanez anggap diorang sudah macam anak Hanez sendiri. Tak ada nak rasa dia tu anak tiri, tak ada nak mengasingkan antara kita. Dari awal berkawan dengan Romie, Hanez dan anak-anak dia memang dah rapat”

Dalam temubual di atas juga Hanez Suraya banyak berterima kasih kepada para peminat yang menyokong beliau selama ini lebih lebih ketika zaman kejatuhan dan kontroversi sebelum ini. Anda boleh tonton video penuh di atas ihsan Mangga Online. (rtky/m)


Isteri Hisyam Hamid Kini Bertudung

Baru-baru ini, pelakon yang semakin popular melalui drama Ariana Rose dan Cinta Ibadah, Hisyam Hamid telah berkongsi sekeping gambar yang memaparkan isterinya, Mel tampil berhijab. Menerusi komen-komen yang diberikan oleh peminat di akaun Instagram miliknya rata-rata memuji penampilan isterinya itu.

“Betul, itu adalah penampilan terbaru saya yang mana mula mengenakan hijab semalam sebelum bertolak pulang ke Kuala Lumpur dari Singapura. Alhamdullilah niat saya ini dipermudahkan oleh Allah”

“Bukan paksaan daripada sesiapa tetapi ia datang dari diri sendiri. Suami sangat gembira melihat perubahan dan penampilan baru saya,” kongsi Mel kepada Media Hiburan dengan rasa penuh bersyukur.

Selain itu, Mel juga memberitahu sebelum mula berhijab dia sudah membuat sedikit persiapan dengan membeli tudung dan juga pakaian yang bersesuaian sejak Disember tahun lalu. Sejuk hati kami melihatnya. Selaku suami, pastinya Hisyam adalah insan yang paling gembira dengan penghijrahan isterinya itu. (rtky/syfq)


Nur Fathia Akui Berbaik, Kembali Bersama Aiman Hakim Redza?

Setelah sebulan lebih mengesahkan bahawa hubungan cintanya yang sudah dua tahun terjalin dengan Aiman Hakim Redza sudah berakhir, kini Fathia Latiff muncul dengan berita gembira, mengakui bahawa sudah berbaik semula dengan Aiman.

“Sudah dua minggu Fathia berbaik semula dengan Aiman. Selepas tersebar cerita Fathia dan Aiman putus cinta, Fathia dapati terlalu banyak andaian yang orang lain buat mengenai kisah kami”

“Jadi kalau boleh, Fathia tidak mahu bercerita banyak tentang hal ini,” katanya selepas diumumkan sebagai Duta Drama Festival Kuala Lumpur 2015 (DFKL 2015) yang dibawakan oleh TV3 dan TV9.

Bukan apa, kami rasa tidak salah untuk Fathia ceritakan perkara sebenar kerena ramai peminatnya peminatnya seolah-olah berada dalam situasi ‘terkapai-kapai’ ekoran ketiadaan kenyataan susulan daripada pihaknya setelah berita pengakuan putus cinta oleh Fathia disiarkan oleh akhbar Kosmo, awal Januari lalu.

Ketika ini, Fathia lebih selesa bercerita mengenai kerjaya seni seronok berkongsi cerita mengenai hasratnya untuk menjadi peguam hartanah, bersesuaian dengan kelulusan akademik yang dimiliknya. (rtky/syfq)


Yana Samsudin: Pada Mata Saya, Dia Lelaki Yang Beriman

Debaran semakin hampir kepada Yana Samsuddin apabila dia bakal diijabkabul pada Jumaat ini dan dalam masa yang sama masih sempat berkongsi sedikit sebanyak mengenai sikap bakal suaminya, Fadzil Zahari, yang dikatakan sangat penyabar orangnya.

BACA: Majlis Kahwin Yana Samsudin Terima 90% Tajaan, Kecuali Makanan Tetamu

“Dalam apa saja situasi tak kira dalam keadaan tegang sekalipun, dia sangat penyabar. Saya hormat sikap dan dirinya. Dia akan pegang kata-katanya termasuklah tahap keseriusannya untuk memperisterikan saya.

“Tutur katanya sangat lembut dan sopan. Dia juga senang di bawa berbincang. Pada mata saya, dia lelaki yang beriman. Dia banyak mengingatkan saya mengenai hal berkaitan agama,” katanya.

Berkongsi cerita mengenai tempoh perkenalannya dengan Fadzil, Yana mengakui terkejut kerana bakal suaminya itu sabar menantinya sejak dari awal perkenalan dan selepas Yana dirisik sekitar 2009.

“Ketika itu juga saya ada cakap kepadanya saya ada banyak tanggungan. Tak boleh fokus bercinta dulu. Pengalaman lalu mematangkan saya. Cuma pada tahun lalu saya cakap saya bersedia untuk berkahwin kerana nenek pun sudah uzur selain kehidupan sudah mula stabil”

“Tapi ketika itu orang ingat saya tuju komen itu kepadanya sedangkan ia secara umum,” katanya yang tidak menyangka Fadzil masih menyimpan hati dan perasaan kepadanya biarpun menunggu lama seterusnya menghantar rombongan meminang Disember lalu. (rtky/syfq)


Nora Danish Elak Bersentuhan Dalam Filem

Pelakon Nora Danish yang membintangi filem terbarunya, Gudang Kubur arahan Eyra Rahman mendedahkan dia cuba elak adegan bersentuhan dengan pelakon Faizal Hussein yang turut sama membintangi filem berkenaan. Dia yang sebelum ini mempunyai pengalaman ditegur isteri artis tidak mahu lagi perkara tersebut berulang kembali.

“Sebenarnya Nora sejak ada pengalaman lepas berlakon Nora trauma sampai nak photoshoot pun Nora tak pegang dia sampai nampak kekekokan itu. Tapi abang Faizal pun buat lawak cakap tak apa, isteri dia okay dan faham kerana kerja”

“Itupun Nora cuba hadkan setelah apa yang berlaku elakkan benda-benda yang berpegangan sebab kadang-kadang isteri orang kita tak tahu perasaan dan hati mereka. Jadi bagi Nora, lepas ini kita lebih mainkan hati, cara pandang itu dan pergerakan bahasa badan,” katanya yang ditemui semasa tayangan perdana filem Gudang Kubur kelmarin.

Sementara itu, baru-baru ini putera Nora Danish, Rayqal telah menyambut ulangtahun kelahirannya yang ke-6. Sebagai ibu Nora Danish melihat anak sulungnya itu kini lebih bersikap tanggungjawab dan penyayang kepada ahli keluarga dan saudara.

“Nora pun terkejut sebab dia sudah enam tahun. Dia tak minta benda-benda yang lebih atau di luar kawalan. Alhamdulillah makin dia membesar dia tak minta permainan dan dia sendiri sudah tidak kisah. Di rumah pun mainan sudah banyak”

“Cuma Nora rasa dia membesar menjadi orang yang bertanggungjawab dan penyayang. Mungkin Alhamdulillah doa orang ramai sebab itu kadang-kadang apa yang Nora lalui orang akan bercakap dan itu juga sebagai doa daripada peminat. Dia juga jadi seorang abang yang penyayang, jaga adik-adik, dan saudara-saudara dia,” tambahnya. (rtky/hfz)


Syarikat MLM Beri Masa 14 Hari Untuk Azad Jasmin Betulkan Keadaan

Setelah pihak Azad Jasmin mengadakan sidang akhbar demi mempertahankan diri daripada dakwaan melesapkan wang pelabur sebuah syarikat MLM, kini Rania Marketing Sdn. Bhd. sendiri tampil untuk memperjelaskan perkara sebenar.

BACA: Eira Syazira & Azad Nafi Terlibat Lesapkan Duit Pelabur MLM Rania Marketing

Duta kepada syarikat tersebut, Mohd Hisham, mendakwa Datin Muniroh Shuhaimy dan suami tidak pernah menuduh bahawa Azad menggelapkan atau melarikan wang orang bawahannya seperti mana didakwa media.

“Ini semua salah faham, Datuk tak pernah mengatakan dalam mana-mana media bahawa dia menuduh Azad dan Eira Syazira menggelapkan atau mengambil sejumlah wang yang dinyatakan. Datuk hanya cakap mereka berdua mencapai pendapatan terkumpul hampir RM200,000 semasa menjadi pengedar Rania sejak Mei 2014 sehingga sekarang”

“Kami yakin wujud kekeliruan dan salah faham daripada pihak Azad,” katanya yang turut memberitahu perancangan roadshow yang telah dirancang melibatkan Azad dan isteri turut terbatal ekoran daripada keputusan mereka menarik diri.

Selain itu, Azad juga turut dijemput daang ke pejabat urusan syarikat berkenaan bersama 1000 orang yang didakwa tidak mendapat bayaran yang sepatutnya.

“Mohon rangkaian Azad boleh beritahu apa masalah sebenar, siapa yang tak dapat pulangan. Dalam Utusan cakap sehingga 1000 orang. Bagi saya ini kekeliruan, 1000 orang boleh datang pejabat buat semakan,” katanya lagi.

Hisham menyatakan sebolehnya pihak mereka mahu perkara tersebut diselesaikan secara baik namun memberi 14 hari untuk Azad menjawab dan memperbetulkan kembali keadaan. (rtky/syfq)


Di Sekitar Resepsi Perkahwinan Leez Rosli Dan Aepul (Drama Band)

Tidak salah jika kami katakan yang pasangan ini lebih mendapat perhatian para peminat dunia hiburan selepas mereka berkahwin. Mungkin rezeki mendirikan rumahtangga, Leez Rosli dan Aepul (Drama Band) yang semakin popular kini akan mendapat lebih tawaran kerja.

Selamat bernikah pada bulan Disember 2014 yang lalu, pasangan ini telah melangsungkan resepsi perkahwinan mereka yang pertama pada hujung minggu lalu.

BACA: Leez Rosli Ambil Keputusan Untuk Pakai Hijab Penuh Selepas Berkahwin

Melalui beberapa keping gambar yang dimuat naik oleh Leez Rosli dan Aepul sendiri menerusi akaun sosial masing masing, nampak kemeriahan resepsi perkahwinan mereka yang turut dihadiri oleh rakan rakan artis dan teman yang rapat.

Mengenakan persalinan serba biru, pasangan pengantin baru ini memang tampak sepadan. Kita doakan kebahagiaan pasangan ini berkekalan selamanya. Berikut merupakan beberapa keping gambar untuk tatapan anda. Enjoice! (rtky/m)


Sepahtu Umum Bersara Daripada Maharaja Lawak Mega Akan Datang

Jika sebelum ini, salah seorang peserta Maharaja Lawak Mega (MLM) iaitu Nabil mengumumkan bakal bersara dari persaingan hebat itu di masa akan datang, kali ini giliran kumpulan Sepahtu pula mahu menarik diri dari terus menyertainya pada edisi akan datang.

Bercakap kepada Astro Gempak baru baru ini, Sepahtu yang dianggotai oleh Jep dan Shuib akui yang mereka telah membuat keputusan untuk tidak menyertai edisi Maharaja Lawan Mega akan datang untuk memberi laluan kepada bakat baru.

BACA: Menang Tempat Ketiga, Nabil Umum Bersara Dari Pentas Maharaja Lawak Mega

“Kami rasa pentas ini kami harus bagi peluang kepada mereka yang lain. Semua edisi sebelum ini kami masuk, takkan 2015 nak masuk lagi. Kami sebulat suara untuk tidak menyertai Maharaja Lawak Mega yang akan datang,” ujar Sepahtu.

Pentas Maharaja Lawak Mega selepas ini pastinya akan kurang meriah tanpa kelibat Sepahtu dan Nabil namun siapa tahu akan muncul bakar yang lebih memeriahkan suasana tahun hadapan. Kita doakan yang terbaik untuk kerjaya mereka. (rtky/m)


Sharifah Sakinah & Bakal Suami Tampilkan Kelainan Dalam Pre Wedding

Selalunya jika kita lihat gambar pra perkahwinan para selebriti atau sesiapa sahaja, pastinya ianya akan penuh glamor dengan persalinan ekstravaganza namun buat pasangan Sharifah Sakinah dan bakal suaminya Aliff Adha ianya bukan satu kemestian.

Memuat naik beberapa keping gambar terbaru di Instagram, Sharifah Sakinah dilihat lebih selesa dengan konsep mengambil gambar pra perkahwinan di lorong pejalan kaki kediaman beliau sahaja tanpa perlu ke taman bunga atau mengenakan gaun pengantin mewah.

Kami pun suka lihat konsep santai sebegini yang pastinya akan lebih diingati selepas berkahwin kelak. Selama ini pun, Sharifah Sakinah memang dikenali dengan imej selebriti yang selamba dan happy go lucky — dapat pula bakal suami sekepala, bagus!

Sharifah Sakinah bakal disatukan Aliff Adha, seorang juruterbang pada 28 Mac depan di Putrajaya. Ia diikuti dengan majlis resepsi mereka pada 4 April di sebuah dewan di Kementerian Pertahanan Malaysia (MINDEF). Lagi gambar mereka di bawah. Enjoice! (rtky/m)


Fazura Terima Jika Berjodoh Dengan Taufik Batisah, Akui Serasi Berkawan

Jika sebelum ini, Fazura sendiri mengakui bahawa dia memang suka berkawan dengan Taufik Batisah malah ada juga usikan nakal gambar perbualan mereka yang mengatakan mereka sudah bertunang. Dan dalam video temubual bersama HLIVE!, salahkah jika kami katakan mereka seakan serasi bersama?

Menurut Fazura, mungkin dalam nada bergurau atau mungkin serius, mengakui, jika sudah jodoh mereka, dia bersedia menerimanya.

“Saya terima kalau jodoh saya. Taufik seorang yang smart, dan kelemahan saya ialah seorang smart, well-behaved, yang ada karisma,” jawab Fazura jujur.

Manakala bagi Taufik, kali terakhir dia berjumpa Fazura adalah ketika tahun 2004 dan mengatakan mereka sememangnya sudah lama berkawan baik.

“Bila kita jumpa balik, kita macam ambik gambar selfie-selfie gitu. Benda-benda yang sederhana. Mungkin orang suka nak kaitkanlah,” menurut penyanyi lagu Awak Kat Mana tersebut.

Kami tidak mahu cakap banyak sebab jika anda lihat sendiri video tersebut, anda boleh tafsir sendiri senyuman serta reaksi Fazura yang bagaikan sangat selesa apabila bersama dengan Taufik. Fazura jangan tunggu lama-lama sangat, peminat pun ramai sudah setuju. Eh. (rtky/syfq)


Kutipan Hampir RM3 Juta, Suamiku Encik Perfect 10 Lanjutkan Tayangan

Dengan kesuraman industri perfileman sepanjang tahun lalu, nampaknya tahun 2015 seakan bakal menjadi tahun baik untuk kutipan filem tempatan selepas beberapa buah filem yang ditayangkan awal tahun ini berjaya mencecah kutipan jutaan ringgit.

Salah satunya adalah filem Suamiku Encik Perfect 10 (SEP 10) yang khabarnya kini telah berjaya mengutip hampir RM3 juta sepanjang tempoh tayangan di pawagam yang pada dasarnya satu kutipan yang memberangsangkan.

Ekoran itu, pawagam seluruh Malaysia kini melanjutkan tayangan filem Suamiku, Encik Perfect 10 untuk para peminat yang masih belum berkesempatan untuk menontonnya di layar lebar.

Dengan gandingan pelakon hebat dab romantis Aaron Aziz dan Lisa Surihani, sebenarnya tidak menghairankan kenapa peminat masig berpusu ke pawagam untuk menonton filem ini selain ianya mendapat pujian hebat para penonton di laman sosial.

Dalam pada itu, lagu tema bagi filem ini berjudul Seluruh Cinta yang didendangkan oleh penyanyi nombor satu negara Dato’ Siti Nurhaliza bersama penyanyi dari seberang iaitu Cakra Khan sudah menjadi siulan para peminat dan menguasai carta lagu popular.

Kepada anda yang belum berkesempatan untuk ke pawagam, masih ada masa untuk menonton aksi romantis Aaron Aziz dan Lisa Surihani dalam filem Suamiku, Encik Perfect 10 di mana mana pawagam seluruh negara. (rtky/syfq)


Tasha Shilla: Saya Cari Rezeki Halal

Mengakui terkejut dengan dakwaan bahawa dirinya merupakan salah seorang daripada gadis peneman (escort girl), Tasha Shila beranggapan perkara tersebut terlalu sensitif dan tidak mahu memberikan sebarang komen.

BACA: Polis Sedang Pantau 10 Artis Wanita Jadi Gadis Peneman (Escort Girl)

“Ini benda sensitif dan Tasha tak mahu komen apa-apa. Tasha akan serahkan hal ini kepada peguam. Zaman sekarang ini, manusia sendiri yang goyangkan pokok. Tak ada angin pun pokok boleh bergoyang. Sendiri kena ingat”

“Hubungan Tasha dan kekasih tidak tergugat dengan benda-benda macam ini. Setiap 24 jam dia akan bersama Tasha sampai orang meluat tengok. Tasha cari rezeki yang halal. Doakanlah Tasha,” katanya.

Pada pandangan kami, ini mungkin nilai yang terpaksa Tasha bayar demi bergelar selebriti apabila dilemparkan dakwaan sebegini yang sedikit sebanyak turut mencemar nama baiknya. Apa-apa pun, mana-mana selebriti pun tidak perlu risau dan cepat melatah jika perkara ini tidak berkaitan dengan diri mereka. (rtky/syfq)


Sarimah Ibrahim Umum Bakal Nikah Tunku Jamie April Ini

Bagaikan seperti mahu mengkikut jejak langkah rakan-rakan selebriti yang akan mendirikan rumah tangga pada tahun ini, Sarimah Ibrahim yang merupakanpenyanyi, pelakon, pengacara dan penyampai radio mengumumkan bahawa dia akan bernikah pada 2 April depan.

BACA: Sarimah Ibrahim Akan Bertunang Hujung September, Selepas 9 Bulan Bersama

Penyanyi lagu Kini Kau Tiada itu memilih cucu kepada Yang di-Pertuan Besar Negeri Sembilan ke-10, Tunku Nadzimuddin Tunku Mudzaffar (Tunku Jamie) sebagai bakal suaminya dan kini Sarimah sedang sibuk menyediakan persiapan perkahwinan.

“Majlis nikah dan resepsi akan diadakan pada hari yang sama di Hotel Prince bermula sebelah pagi dan bersanding pada malamnya. Keesokan harinya akan diadakan resepsi ala Barat di lokasi sama pada jam 8 malam”

“Majlis resepsi itu dibuat untuk keluarga sebelah ibu saya. Setakat ini sudah 70 peratus siap persiapan kahwin kami,” ungkap Sarimah yang telah mengikat tali pertunangan pada 27 September tahun lalu selepas sembilan bulan berkenalan.

Apa yang menarik, perkahwinan kali ini bukanlah kali pertama buat pasangan ini. Sarimah sebelum ini pernah berkahwin dengan jejaka Australia, Amir Andrew Abdullah pada 2006 tetapi bercerai pada penghujung Disember 2008.

Manakala Jamie pula yang berstatus duda tanpa anak juga pernah berkahwin dan sudah bergelar solo ketika bertemu selebriti berkenaan sembilan bulan lalu. (rtky/syfq)


Shaheizy Sam Nafi Pernah Bercinta Dengan Nur Fazura

Jika sebelum ini, Fazura mendakwa pernah bercinta dengan Shaheizy Sam di dalam rancangan Facing Up to Fazura, kali ini giliran Sam pula untuk menafikan perkara tersebut melalui rancangan Melodi pada hujung minggu lalu di TV3.

Sam dikatakan berdiam diri dan tidak mempedulikan perkara itu namun dia menafikannya dengan alasan penat bekerja malah turut menafikan bahawa Fazura bertepuk sebelah tangan disebabkan sikap Sam sendiri yang memberi bayangan seolah-olah itu sebenarnya yang berlaku.

“Tak adalah, orang cantik seperti itu takkanlah bertepuk sebelah tangan. Cuma bila tiba masanya untuk saya bercerita nanti barulah saya akan bercerita”

“Ia lebih kepada hubungan kawan di mana kami bekerja secara profesional bersama-sama. Bagi orang yang tidak kenal mungkin berasa tidak selesa dengan dia tetapi saya selesa dengan dia dan masih berkawan dengan dia,” katanya.

Masih lagi mahu berteka-teki, kita tunggu saja apa kata pelakon ini yang pernah mengakui dia sering keluar bersama Fazura, apabila dia sudah bersedia nanti. (rtky/syfq)


Video: Sebalik Penggambaran Pre Wedding Hanis Zalikha, Hairul Azreen

Beberapa jam lalu, akaun Youtube dengan nama Celebrate TV telah memuatnaik sebuah video menunjukkan suasana di sekitar kota romantis Paris bersama Hanis Zalikha & Hairul Azreen yang dipercayai sedang melakukan penggambaran pre-wedding mereka.

Dengan khabar angin sebelum ini yang mengatakan pasangan ini bakal mendirikan rumahtangga dalam masa terdekat, video terbaru ini seakan mengiyakan andaian ramai yang Hanis Zalikha dan Hairul Azreen kini berada di Eropah untuk jayakan sesi fotografi mereka.

BACA: Belum Tetap Tarikh Kahwin, Hanis Zalikha & Hairul Azreen Adakan Pre Wedding Di Paris?

Walaupun wajah pasangan ini hanya muncul beberapa saat melalui video tersebut, para peminat boleh melihat yang mereka memang rancak ke sana sini menjalani penggambaran bersama krew termasuk menggunakan scooter, oh romantis.

Berikut merupakan beberapa keping gambar terbaru pasangan ini ketika berada di sana, harapnya apabila pulang kelak mereka akan umumkan tarikh perkahwinan yang memang dinantikan para peminat. Mesti meriah majlisnya nanti. Enjoice! (rtky/m)


Hormat Sensitiviti, Taeyang Elak Bersentuh Peminat Wanita Tempatan

Pujian harus diberikan kepda pihak penganjur konsert dan bintang Korea ini sendiri yang berjaya mengelakkan kontroversi berulang selepas Taeyang dilihat lebih peka dengan sensitiviti masyarakat Islam di Malaysia ketika hadir ke sini baru baru ini.

Melalui beberapa buah video dan gambar yang dikirimkan para peminat ke media sosial, Taeyang yang juga ahli kumpulan Big Bang dilihat sangat berhati hati untuk tidak menyentuh para peminat wanita terutama yang beragama Islam.

Video yang dimuatnaik oleh seorang pengguna di Instagram menunjukkan yang walaupun Taeyang berada dekat dengan peminat beliau mengambil pendekatan untuk tidak menyambut tangan yang dihulur oleh para peminatnya. Memang cool!

A video posted by Hani Fadzil ERA (@hahanybunch) on Feb 7, 2015 at 7:57am PST

Ada juga khabar mengatakan yang Taeyang sendiri memaklumkan kepada seorang peminatnya yang beragama Islam beliau tidak dibenarkan untuk menyentuh peminat walaupun lazimnya satu pelukan memang bukan asing buat bintang Korea ini.

Mungkin perkara ini boleh diteruskan dalam konsert bintang Korea selepas ini untuk elakkan ianya menjadi bahan kontroversi rakyat Malaysia. Untuk anda yang terlepas hadir ke konsert Taeyang, ini ada beberapa keping gambar untuk tatapan anda. Enjoice! (rtky/m)


Farah Quinn Akui Selesa Hidup Solo

Setelah mengakhiri kehidupan berumah tangga pada tahun lepas, Farah Quinn menyifatkan penceraiannya pada tahun lalu itu sebagai isu peribadi yang tidak harus dipersoalkan malah hubungan yang terjalin antara mereka masih baik dan utuh seperti dahulu.

“Memang tidak ramai yang mengetahui kami menghadapi masalah rumah tangga. Saya dan suami berbincang terlebih awal mengenai perkara ini sebelum mengambil keputusan untuk menghebahkan kepada umum. Hampir tiga tahun juga kami mengambil keputusan untuk mengunci mulut”

“Saya dan bekas suami membuat hal masing-masing tetapi tetap bertemu jika ada kelapangan. Bukan tak mahu mendedahkan kepada umum (ketika itu) tetapi saya tak mahu masalah rumah tangga menjadi permainan media. Hanya selepas kami bersedia barulah saya mengumumkannya” katanya lagi.

Mengakui fasa tersebut dengan seribu satu persoalan kerana tidak tahu bagaimana untuk memberitahu keluarganya tentang penceraian tersebut.

Namun setelah agak lama memikirkan tentang hal tersebut, dia memberanikan diri meluahkan segala yang terbuku di dalam hatinya dan berjanji untuk tidak mengabaikan tanggungjawab terhadap anak mereka, Armand Fauzan Quinn, 7.

“Tidak sukar sebenarnya membesarkan Armand. Saya anggap dia anak yang matang dan memahami tentang masalah yang melanda rumah tangga kami. Dia pun tidak sukar untuk diuruskan walaupun masih kecil,” katanya yang mula terkenal sebagai chef pada 2000.

Jika diikutkan pengalaman Farah yang pernah menetap dan berdikari di bumi Amerika Syarikat berseorangan tanpa ahli keluarga seawal 16 tahun, kehidupan solo mungkin sudah sebati dengan dirinya. (rtky/syfq)


Sepahtu Pesan Kepada Zero Jangan Lupa Janji Kepada Keluarga

Walaupun Sepahtu gagal untuk mempertahankan gelaran sebagai juara Maharaja Lawak Mega 2014 (MLM 2014) tetapi persembahan mereka pada malam akhir kelmarin patut diberikan kepujian kerana persembahan mereka cukup bersahaja dan menghiburkan.

Kemenangan yang berpihak kepada kumpulan Zero yang dikatakan sebagai underdog ditepis oleh Jepp kerana baginya (Jep) tidak ada istilah underdog dalam MLM kerana baginya sesiapa yang memberikan persembahan terbaik pada malam itu patut diberikan pujian dan kemenangan.

BACA: Menang RM500,000 Di MLM 2014, Zero Mahu Bawa Emak Tunaikan Umrah

“Tiada siapa pun pasukan underdog dalam MLM ini, sesiapa sahaja yang bagus sudah semestinya layak untuk menang. Saya sendiri secara jujurnya berjumpa dengan Zero dan mereka memberitahu sekiranya menang mereka mahu menghantar ibu mereka untuk tunaikan haji dan membuat rumah”

“Saya kata, saya doakan kalau begitulah niat mereka. Saya rasa saya puas dengan kemenangan Zero. Saya juga bercakap dengan mereka kalau menang jangan lupa janji kepada ibu mereka, kalau tak silap saya di minggu kelima kami bejumpa,” kata Jep.

Manakala Shuib pula, menjelaskan bahawa kemenangan Zero adalah sangat diperlukan apabila mengetahui apa yang sebenarnya dihajati mereka.

“Apabila mereka dapat masuk final, saya cakap kepada mereka, Alhamdulillah. Saya sudah mengenali kumpulan Zero sejak daripada zaman Raja Lawak sehinggalah sekarang ini. Saya juga mengetahui sedikit sebanyak latar belakang kumpulan Zero”

“Jadi untuk malam ini kita kena terima bukan rezeki Sepahtu dan kemenangan mereka malam ini diperlukan kerana nak bagi emak mereka (Zero) menunaikan haji, buat rumah dan kahwin itu selayaknya,” tambah Shuib. (rtky/hfz)


Rita Rudaini: Kami Tidak Bergantung Pada Wang Aidil Dalam Soal Bercuti

Selepas mahkamah memutuskan yang Rita Rudaini dan anak anak bakal menerima RM3,000 sebulan dari bekas suami, Aidil Zafuan ramai yang memberikan reaksi positif tentang keputusan itu dan tidak kurang juga mengkritik Rita Rudaini atas tuntutan bukan bukan.

Ini termasuklah menuntut perbelanjaan untuk percutian anak anak yang ramai rasakan tidak perlu menjadi sebahagian perbelanjaan asas anak anak. Namun, Rita Rudaini mempunyai pendirian sendiri dalam soal tersebut ketika ditemubual Sinar Harian.

BACA: Rita Rudaini Fail Permohonan Baru Ubah Nafkah Sejajar Dengan Pembesaran Anak Anak

“Perbelanjaan percutian itu bermaksud, kalau saya bawa anak-anak keluar pergi pusat membeli-belah atau mana-mana lokasi di dalam negara, itu sudah dikira percutian. Tidak semestinya luar negara seperti Paris, London dan New York”

“Takkan saya nak kurung anak dalam rumah macam anak ayam. Lagipun, saya bawa anak-anak ke luar negara sekalipun, pakai duit sendiri. Begitu juga dengan perbelanjaan pendidikan, untuk proses pendaftaran persekolahan sahaja mencecah hampir RM3,000,” ujarnya.

Pelakon ini menambah yang setiap tahun pasti beliau akan membawa anak anak eprgi bercuti ke lokasi pilihan mereka dan beliau perlu bekerja keras untuk merealisasikan impian anak anak walau tidak bergantung kepada wang bekas suaminya itu. (rtky/m)


Zalif Sidek Tinggalkan MIG Kerana Bayaran Tidak Setimpal?

Jika sebelum ini Yana Samsudin dengan rela hati meninggalkan MIG dan menguruskan kariernya sendiri, kini tiba pula giliran pelakon Zalif Sidek berhenti bernaung di bawah Metrowealth Movies Production (MIG).

BACA: Mahu Kenal Hati Budi, Kekasih Baru Zalif Sidek Sebenarnya Tunang Orang?

Mengakui menamatkan kontrak bersama MIG Disember lalu, selepas empat tahun bersama syarikat penerbitan tersebut, Zalif Sidek berkata, tiba masanya dia membawa haluan sendiri.

Meskipun produksi milik Mejar (K) David Teo itu pernah berdepan kontroversi bayaran tidak setimpal, namun bagi Zalif pengundurannya dari MIG bukanlah kerana isu tersebut.

“Saya akui ketika di awal penglibatan saya sebagai pelakon memang saya mendapat bayaran yang rendah. Lagipun siapalah saya ketika itu, tetapi MIG satu-satunya syarikat yang memberi peluang kepada saya sehingga dikenali hari ini”

“Malah selepas empat tahun, saya sendiri terkejut apabila mendapat bayaran yang agak tinggi dan di luar jangkaan saya sendiri,” katanya.

Ditanya mengapa dia tidak menyambung kontrak bersama MIG, jelas Zalif, ia tiada kaitan dengan sebarang isu atau hubungan kurang baik yang timbul bersama syarikat berkenaan.

“Keluarnya saya dari MIG adalah selepas perbincangan bersama dengan David. Dia sendiri memberi peluang kepada mana-mana artis untuk bergerak sendiri jika telah bersedia.

“Saya yakin, kerjaya bersama MIG masih ada memandangkan beliau sendiri sudah memberitahu akan terus menawarkan projek kepada saya selepas ini,” jelasnya. (rtky/syfq)


Zero Mahu Bawa Emak Ke Umrah Selepas Menang RM500,000

Juara MLM 2014, kumpulan Zero memberitahu bahawa hasil wang kemenangan mereka yang bernilai RM 500,000 itu akan menghantar ibu mereka untuk menunaikan haji di Mekah, dan seterusnya akan digunakan untuk membuat rumah dan selebihnya akan digunakan untuk perkahwinan Syaiful atau ‘Melati’.

“Ada tiga perkara yang akan dibuat iaitu akan hantar emak menunaikan Haji di Mekah. Kedua mahu membuat rumah dan ketiga mungkin digunakan untuk persiapan perkahwinan Syaiful,” kata Sharif sambil berseloroh.

Sharif turut menafikan kisah kehidupan mereka 3 beradik dijadikan sebagai taruhan untuk memancing pengundi. Baginya mereka sekiranya tidak bergelar juara, mereka tetap mahu untuk menunaikan hajat keluarga.

“Benda ini semua rezeki. Tak kira kalau dapat nombor berapa atau tersingkir sekali pun kami tetap mahu tunaikan hajat buat keluarga,” tambahnya. (rtky/hfz)


Nabil Umum Bersara Dari Sertai Maharaja Lawak Mega Akan Datang

Pelawak dan Hos MeleTOP Nabil Ahmad, memberitahu bahawa tahun 2014 adalah tahun terakhir dia menyertai Maharaja Lawak Mega (MLM). Katanya, keputusan itu adalah muktamad kerana dia ingin memberikan fokus pada bidang lain pula.

“Saya dah buat keputusan ini adalah tahun terakhir saya dalam MLM, sebab saya mahu memberikan fokus pada perkara lain pula. Tahun lepas saya dapat nombor 5 dan saya rasa tidak ada ruang lagi dalam MLM ini.

“Bila dah mula MLM 2014 saya macam tak nak masuk, tapi mereka semua bermesyuarat dan terus bercakap supaya saya masuk lagi pada tahun 2014, sebab kata mereka ini adalah bagus untuk perkembangan karier saya”

“Saya juga siap telefon Dato’ AC bertanyakan padanya adakah perlu untuk saya menyertai MLM, dan dia menjawab saya ialah seorang peserta solo dalam MLM dan akan di tonton oleh berjuta-juta orang, jadi jangan lepaskan peluang,” katanya.

Walaubagaimanapun, Nabil tetap berpuas hati berada di tempat ketiga kerana baginya kerana persaingan pada malam akhir MLM begitu sengit.

“Alhamdulillah saya bersyukur sekali kerana berjaya dapat tempat ketiga, kerana mula-mulanya saya ingat apabila diumumkan tempat kelima ialah Bocey dan saya mengagak dalam percaturan saya sendiri bahawa saya mesti yang keempat, tetapi sebaliknya saya di tempat ketiga. Saya sangat berpuas hati dan berterima Kasih kepada pengundi-pengundi yang telah menyokong saya selama ini,” tambahnya.

Sementara itu, selepas tamatnya MLM 2014, Nabil akan mengacarakan pula program bual bicara yang dinamakan ‘Ini Malam Kita Punya’. (rtky/hfz)


Zero Juara Maharaja Lawak Mega 2014

Selepas tiga belas minggu bertanding, gelaran juara Maharaja Lawak Mega 2014 (MLM 2014) jadi milik kumpulan Zero apabila mereka diumumkan juara dalam acara yang berlangsung di Stadium Putra, Bukit Jalil malam ini.

Kemenangan tersebut melayakkan mereka membawa pulang hadiah wang tunai RM500,000 serta trofi sumbangan Astro. Gelaran naib juara pula dimenangi oleh Sepahtu yang disertai oleh Jep dan Shuib. Mereka berkongsi hadiah wang tunai sebanyak RM250,000 berserta sebuah trofi.

Sementara itu peserta solo, Nabil mendapat tempat ketiga dan beliau menerima hadiah berupa wang tunai RM150,000 berserta sebuah trofi. Jep Sepahtu pula memenangi kategori Man of the Match.

BACA: Syaiful Zero Umum Bakal Kahwin Selepas Pentas Akhir MLM 2014

Kumpulan Shiro menduduki tempat keempat dengan membawa pulang wang tunai sebanyak RM50,000 berserta trofi. Manakala Bocey berada di tempat kelima. Bocey mendapat hadiah iaitu wang tunai RM15,000 berserta trofi.

Kesemua peserta peringkat akhir dikehendaki membuat dua persembahan dengan bertemakan bebas dan muzikal. Para peserta telah diadili dengan sistem pemarkahan yang masing-masing mewakili 70 peratus daripada juri tetap dan selebihnya undian penonton di rumah.

Empat juri tetap yang mengadili peserta pada MLM 2014 akhir itu terdiri daripada Datuk Jalaluddin Hassan, Nur Fazura, Taufik Batisah dan Farah Quinn. (rtky/m)


Aidil Zafuan, Isteri Timang Anak Lelaki

Menurut satu sumber tidak rasmi, isteri kepada pemain bola sepak terkenal Aidil Zafuan iaitu Zarema Zainal telah selamat melahirkan anak sulung mereka semalam di Hospital Columbia Asia, Klang. Pasangan ini berkahwin sekitar Mac 2014 lalu.

BACA: Di Sekitar Baby Shower Anak Pertama Aidil Zafuan & Zarema Zainal

Anak pertama pasangan ini yang dilahirkan melalui kaedah pembedahan dikhabarkan berjantina lelaki. Tahniah buat keluarga Aidil Zafuan dan Zarema Zainal atas kelahiran orang baru ini!


Majlis Kahwin Yana Samsudin Terima 90% Tajaan, Kecuali Makanan Tetamu

Bertuah sebenarnya jadi selebriti apabila rezeki tidak putus hadir jika mengumumkan bakal mendirikan rumahtangga. Terbaru, Yana Samsudin dan Fadzil Zahari mengumumkan yang mereka bakal bernikah pada 13 Februari ini di kampung bakal pengantin perempuan.

Bercerita tentang persiapan majlis, Yana Samsudin mengakui kini semua sudah lebih 60% siap & mendedahkan beliau serta bakal suami menerima banyak tajaan dari pihak luar sehingga mampu menampung 90% kos perbelanjaan kahwin.

BACA: Dua Kali Hantar Rombongan Merisik, Yana Samsudin & Fadzil Zahari Bakal Nikah

“Kad jemputan juga baru siap dan saya sedang menghantarnya. Soal penajaan, memang ramai pihak yang sudi menaja. Dari pelamin nikah, sanding, busana kahwin dan cenderahati untuk para tetamu semuanya ditaja. Cuma, makanan sahaja saya bayar sendiri,” ujarnya.

Yana Samsudin juga berkata tarikh yang dipilih bersama sebenarnya tidak membawa apa apa makna selain dari adik beliau dan Fadzil Zahari sendiri yang sedang bercuti memudahkan semua urusan untuk persiapan kahwin ketika ini. (rtky/m)


Insiden Melibatkan Pesawat MAS, Suami Misha Lebih Penyayang

Berpunca daripada masa yang singkat untuk bersama dengan suaminya yang bekerja sebagai juruterbang, Misha Omar mengakui bahawa perkara tersebut dalam masa yang sama membuatkan hubungan mereka lebih rapat lagi.

Tambahnya lagi, disebabkan insiden yang melibatkan kapal terbang terjadi, perkara tersebut juga membuatkan keluarga bertambah rapat.

“Kebanyakkan antara mereka apabila banyak tragedi sebegitu berlaku, mereka jadi begitu. Tapi baguslah ini membuatkan hubungan suami, isteri dan anak bertambah rapat”

“Dia akan keluar bertugas selama 4 ke 5 hari dan akan balik untuk 48 jam sahaja di rumah. Apabila dia di rumah kita tahu dia letih, kita pun tak nak susahkan dia. Sebelum pergi kerja, dia nak tengok muka saya ini sampaikan Kak Mimi (kakak Misha) kata suami kau ini manjalah,” katanya yang ditemui selepas sahaja selesai Teater Diari Wanita di Istana Budaya kelmarin.

Selain itu, dalam masa yang sama, Misha juga turut mengakui dia kini lebih matang dan berdikari apabila segala urusannya kini diselesaikannya sendiri tanpa bantuan kakaknya, Mimi.

“Alhamdulillah kehidupan saya bertukar sepenuhnya, selepas berkahwin dan berpindah ke rumah suami di Cheras. Segala urusan keluarga diuruskan saya sendiri. Semua ini baru bagi saya, sebab sebelum ini sudah ada orang yang uruskan,” ujarnya lagi. (rtky/hfz)


Fara Fauzana Ikut Perancangan Allah

Hos baru program Muzik Muzik, Fara Fauzana menjelaskan dia kini hanya mengikut perancangan Allah mengenai jodohnya. Dia yang ditemui kelmarin memberitahu setiap tahun dia berusaha dan berdoa agar ditemukan jodoh tetapi itu semua ketentuan sebagai manusia dia hanya mampu untuk terus berusaha, dan berdoa.

“Setiap tahun saya berusaha bukan kata berserah sahaja dan berdoa. Kita harap menjadi sahaja. Sekarang ini setiap apa yang berlaku adalah perancangan Allah S.W.T dan kalau bukan seseorang itu disatukan untuk orang mungkin sudah ditentukan untuk menjaga ibubapa sehingga mati”

BACA: Fara Fauzana Ganti Scha al-Yahya Sebagai Pengacara Baru Muzik Muzik 30

“Bila saya dengar benda itu saya gembira dan tak kisah. Sebab orang macam saya tak perlu rasa rendah diri, kalau bukan kau untuk orang lelaki atau perempuan, kau adalah untuk keluarga sehinggalah mati,” katanya.

Fara turut mendedahkan bahawa ada juga yang cuba mendekati dan mahu berkawan dengannya tetapi kesibukan kerja membataskan masa untuk keluar ber’dating.

“Ada yang mendekati, berkawan tetapi bila kita sibuk kerja dia pula cuti jadi halangan untuk jumpa dan begitu juga apabila saya tak bekerja dia pula bekerja,” tambahnya lagi. (rtky/hfz)


Adlin Aman Ramli Tidak Kisah Kena Kritik

Berpunca daripada kegagalan Adlin Aman Ramli memberikan pemarkahan yang baik terhadap peserta Mentor Legend dan juga keterlaluan dalam memberikan komen sehingga menimbulkan rasa tidak puas hati penonton dan menyifatkan Adlin tidak layak berada di kerusi tersebut dan berharap dia disingkirkan.

BACA: Peminat Kritik Adlin Aman Ramli, Gesa Mentor Legend Tukar Juri

Bagaimanapun, Tuah dan juga Aina telah diserap kembali ke dalam rancangan tersebut sekaligus memberi peluang kepada mereka untuk kembali bertanding.

Tidak mudah melatah dengan komen dan juga kritikan orang ramai terhadap apa yang telah dilakukannya, Adlin mempunyai alasan dan juga jawapan tersendiri terhadap isu tersebut.

“Ya, saya ada baca komen-komen tersebut. Biarlah, bukan saya tidak tahu, saya boleh faham. Sebagai juri, saya tahu apa yang saya lakukan.

“Jika audiens di luar tidak faham, saya tak hairan tapi untuk semua mentor yang terlibat, mereka harus faham dengan keputusan yang dilakukan. Peranan saya sebagai juri lebih kepada seni persembahan yang ditonjolkan,” katanya.

Tambah Adlin, dia tidak mahu Mentor Legend disamakan dengan lambakan program realiti yang sedia ada sebaliknya lebih menekankan kepada kualiti bakat baharu yang dihasilkan.

“Saya lebih melihat kepada apakah potensi maksimum yang ditunjukkan oleh setiap protege menerusi persembahan mereka. Teknikal dan keupayaan menyanyi merupakan kekuatan buat mereka,” tambahnya lagi.

Bagaimanapun, suami kepada pelakon Emelda Rosmila ini menasihatkan kepada penonton terutamanya peminat setiap protege agar bersifat lebih terbuka.

“Mereka (peminat) perlulah bijak. Sebagai juri, pastinya saya mahukan seseorang yang diperlukan dalam industri hiburan kini,” katanya menutup bicara. (rtky/syfq)


Fara Fauzana Ganti Scha al-Yahya Sebagai Hos Baru Muzik Muzik

Peminat dan juga media sebelum ini berspekulasi yang penyampai radio dan pengacara popular ini bakal menggantikan Scha al-Yahya sebagai hos program Muzik Muzik dan perkara itu sudah pun terjawab dalam satu sidang media hari ini.

Fara Fauzana telah diumumkan sebagai hos baru rancangan Muzik Muzik di TV3 yang tahun ini sudah memasuki edisi ke 30. Pengumuman itu dilakukan hari ini ketika berlangsungnya rakaman episod pertama yang diadakan di Studio C, Sri Pentas.

Beliau akan berpasangan dengan AG yang kekal sebagai hos bersama dan ini bukan gandingan pertama mereka kerana sebelum ini pernah sama sama mengendalikan segmen AM Krew Hot FM.

“Terima kasih TV3 untuk kesempatan ini. Saya dengan AG pun sudah biasa bekerjasama di Hot FM,” ujar Fara Fauzana seperti dilaporkan Berita Harian. (rtky/m)


Nafi Larikan Duit MLM, Eira Syazira & Suami Buat Laporan Polis

Ekoran timbul dakwaan yang menyatakan mereka melarikan sejumlah wang milik pelabur sebuah syarikat MLM, Rania Marketing pasangan Eira Syazira dan Azad Jasmin telah membuat satu laporan polis Balai Polis Puchong baru baru ini.

Laporan polis tersebut dibuat terhadap pemilik Rania Marketing iaitu Datuk Suhaimi Othman dan Datin Muniroh Shuhaimy yang sebelum ini mendakwa pasangan selebriti melarikan wang pelabur ketika ditemubual menerusi program Melodi dan juga Galaksi.

“Jika pihak mereka nak saman saya yang teraniaya dipersilakan. Kami di pihak yang benar. Kami ada bukti untuk bawa hal ini ke tengah. Setakat ini, kami ambil pendekatan tunggu & lihat apa yang akan dilakukan mereka selepas ini, mereka yang melatah dulu dan menimbulkan provokasi”

“Kami boleh saman malu terhadap mereka. Usaha untuk selesaikan perkara berbangkit sebelum ini berakhir dengan kesudahan yang mengecewakan,” ujar Azad Jasmin.

Eira Syazira dan Azad Jasmin mengatakan mereka mula berasa curiga dengan perniagaan syarikat itu selepas tiga bulan menyertainya pada tahun lalu dan sudah mula berhenti terlibat dengan Rania Marketing pada awal tahun ini.

“Saya rasa bertanggungjawab kerana hampir 1,000 orang di bawah saya pun tak dapat pulangan. Kali terakhir saya dapat cek bernilai RM800. Bayangkan dengan jumlah itu saya perlu bahagi kepada mereka yang di bawah saya,” tambah Azad lagi. (rtky/m)


Hanis Zalikha Adakan Pre Wedding Di Paris?

Kelihatan kemas bergaya di hadapan Eiffle Tower ditambah lagi dengan persalinan Hanis Zalikha persis busana pengantin, perkara tersebut menguatkan lagi sangkaan peminat bahawa pasangan ini sedang menjalani sesi fotografi pre wedding di Paris.

Sebelum ini, Hanis memuatnaik gambar mereka ketika berada di butik barang kemas dan perkara itu membuatkan puluhan ribu peminatnya tertanya-tanya dan mendoakan agar pasangan ini cepat melangsungkan majlis perkahwinan.

Pada jangkaan kami, jika melihatkan daripada gambar mereka berdua, apabila pulang ke tanah air nanti, pasti Hanis akan berkongsi mengenai tarikh perkahwinan atau apa pun rancangan mereka seterusnya.

Buat peminat setia dua pasangan merpati secocok ini harap bersabar & boleh like gambar Hanis banyak kali jika anda suka gambar comel mereka berdua. (rtky/syfq)


Ezad Exist Mengaku Salah Miliki Dadah

Bekas vokalis kumpulan Exist iaitu Ezad Lazim mengaku bersalah atas tuduhan memiliki dadah jenis syabu seberat 0.30 gram pada 19 November tahun lalu, lapor terbaru mStar Online hari ini.

Pengakuan Ezad Lazim atau nama sebenarnya Mohd Rohaizad Mohamad Lazim dibuat dihadapan Majistret Nurul Izzah Hassan Basri di Mahkamah Majistret Selayang manakala pertuduhan pula dibacakan oleh pendakwa raya, Arunjothy dan Ezad tidak diwakili peguam.

Bagaimanapun Nurul Izzah menetapkan 10 Februari ini bagi menjatuhkan hukuman bagi kesalahan tersebut. Siasatan kes tersebut dibuat mengikut Seksyen 12 (2) Akta Dadah Berbahaya 1952 dan 15 (1) (a) akta yang sama.

Ezad yang berasal dari Alor Setar, Kedah ditangkap berhampiran Kompleks Selayang Mall kira-kira pukul 1.30 petang pada 19 November tahun lalu dengan dia menggenggam satu paket syabu pada tangan kirinya. Hasil pemeriksaan air kencing juga mendapati dia positif dadah jenis syabu.


Rasa Belum Layak, Mizz Nina Tolak Tawaran Beri Ceramah Agama

Pernah menjadi isu di kalangan masyarakat kita bila fenomena selebriti yang berhijrah atau mula berhijab terus diundang untuk memberikan ceramah agama oleh sesetengah pihak namun ianya bukan satu keputusan yang baik untuk Mizz Nina sendiri.

Sejak menutup aurat sepenuhnya setahun yang lalu, Mizz Nina akui banyak menerima undangan memberikan ceramah berkaitan agama namun beliau terpaksa menolak tawaran tersebut kerana merasakan dirinya masih belum layak dan bersedia untuk perkara itu.

BACA: Tegur Pendakwah Ekspress, Abby Abadi Kesal Kenyataan Ustazah Dr Mashitah

“Saya banyak terima undangan mengadakan ceramah di majlis-majlis agama. Saya terpaksa tolak kerana saya tidak layak untuk bercakap soal agama dan masih lagi belajar mendalami agama Islam, melainkan ia hanya sekadar berkongsi pengalaman berhijrah,” ujarnya.

Dalam temubual bersama mStar Online itu, Mizz Nina berkata beliau kini sedang menyambung pengajian di Yayasan Ta’lim dengan kerjasama Institut Arees, Texas, Amerika Syarikat dalam proses mendalami Islam — tempat sama bersama Natasha Hudson. (rtky/m)


Giliran Zizan Sindir Fazura Di Instagram?

“Bila kau tiada bakat, bakat orang jangan sekat” – itulah status caption Zizan yang dimuat naik di Instagram miliknya dan perkara itu sekaligus menimbulkan spekulasi bahawa Zizan seperti mahu menyerang kembali tindakan Fazura mengkritik kumpulan Virus di MLM baru-baru ini.

BACA: Fazura Bengang Dengan Sikap Berlagak Zizan Razak Di MLM 2014?

UPDATE-1: Akhirnya spekulasi yang mengatakan Zizan dan juga Fazura bagaikan ‘berperang’ dijawab sendiri oleh Fazura apabila dia memuatnaik gambarnya keluar bersama Zizan. Jika dilihat daripada gambar mereka, sebenarnya seperti tiada masalah langsung di antara mereka.

Sebelum itu, Zizan dihujani pelbagai kritikan daripada peminatnya sendiri dan dinasihatkan agar melupakan perkara tersebut dan sepatutnya memulakan langkah baru di dalam kariernya.

Tidak mahu keadaan jadi lebih teruk, Zizan menyifatkan apa yang ditulis sebelum itu adalah rap semata-mata dan berharap agar perkara tersebut tidak disalah erti oleh peminatnya. Nampaknya penuh kalendar Januari dan Februari dengan kisah Zizan. Kami tunggu apa isu Mac nanti. (rtky/syfq)


Syaiful Zero Umum Bakal Kahwin Selepas Pentas Akhir MLM 2014

Salah seorang ahli kumpulan Zero yang sering menjadi perhatian ramai setiap kali muncul program Maharaja Lawak Mega 2014 (MLM 2014), Syaiful mengumumkan yang beliau bakal berkahwin selepas tamatnya persaingan peringkat akhir program itu.

Menurut laporan Astro Gempak hari ini, Syaiful atau nama sebenarnya Mohd Syaiful Bin Doli Sharif berkata yang beliau akan menamatkan zaman bujang pada pertengahan Februari ini dan jika ada rezeki mahu menggunakan sebarang duit kemenangan sebagai belanja kahwin.

“InsyaAllah, saya akan tamatkan zaman bujang pada pertengahan bulan ini. Kalau ada rezeki wang kemenangan itu nanti bolehlah dibuat belanja kahwin. Bagaimanapun niat kami untuk menghantar ibu dan bapa pergi ke Mekah untuk menunaikan fardhu Haji diutamakan dahulu,” ujarnya.

Syaiful yang juga terkenal dengan nama gelaran Melati turut mengakui tidak risau dengan status sebagai suami orang kelak dan berkata cukup dengan seorang ‘peminat wanita’ sahaja. Sempat bergurau. Tahniah Syaiful dan bakal isteri nanti! (rtky/m)


Hafiz Suip Alami Masalah Tulang Belakang

Gara-gara kerana terlalu lincah bermain futsal baru-baru ini, Hafiz Suip kini telah dimasukkan ke sebuah hospital di Subang Jaya kerana masalah sakit tulang belakang (slipped disc) sejak empat hari lalu.

Menurut Hafiz, doktor menyarankan beliau untuk berehat selama seminggu sebelum meneruskan segala aktiviti termasuk kerjaya seninya.

“Hal ini terjadi ketika saya bermain futsal baru-baru ini. Saya banyak buat aktiviti berat dan lincah juga. Doakan saya cepat sembuh,” katanya ringkas yang kali terakhir terbabit di arena seni menerusi program Mentor Legend di TV3.

Hafiz juga dijangka melangsungkan pertunangan pada 27 Februari ini di Hotel Pullman, Kuching dengan gadis yang dikenali sebagai Effy.

Kami yakin ramai peminat Hafiz di luar sana sentiasa mendoakan agar Hafiz cepat sembuh sekali gus dapat menjalankan aktiviti harian seperti biasa. Lain kali main futsal berhati-hati ya Hafiz. (rtky/syfq)


Eina Azman Pisah Suami Dari Keluarga?

Majlis resepsi perkahwinan pasangan Datin Paduka Eina Azman dan suaminya, Datuk Paduka Kaiser Gurmeet atau lebih dikenali dengan nama Datuk Gmix berlangsung meriah namun disebalik itu ada kontroversi yang kurang senang untuk didengari.

Adik beradik kepada Datuk Gmix khabarnya kini sedang tidak berpuas hati dengan perangai dan tindak tanduk Eina Azman yang dilihat seakan mahu memisahkan suaminya itu dari keluarga selain tidak menjemput mereka ke majlis resepsi baru baru ini.

BACA: Eina Azman Ucap Terima Kasih Kepada Semua Pihak Yang Mengata Hina Dirinya

Namun menerusi komen di Instagram, Datuk Gmix berkata yang kesemua adik beradiknya hadir ke majlis resepsi tersebut kecuali dua orang adik beradik perempuan yang memang tidak diundang kerana kurang senang dengan perkahwinan itu.

“Saya tak pernah menjemput mereka berdua kerana mereka membenci Islam dan memaksa saya untuk kembali ke agama Sikh. Saya tahu apa yang saya pilih dan saya pilih Islam. Ibu dan ayah saya sudah membeli baju untuk hadir (ke resepsi) namun ianya dihalang oleh dua beradik itu”

“Ibu saya bercakap kepada saya dan menangis. Saya akan bawa mereka ke muka pengadilan (mahkamah) tidak lama lagi,” tulisnya menjawab soalan seorang individu.

Selepas penjelasan dari Datuk Gmix ini harapnya peminat tidak lagi berspekulasi mengatakan Eina Azman sengaja memecah belahkan hubungan keluarga suami beliau dan mungkin adik beradik pihak lelaki boleh lebih dibawa berbincang selepas ini. (rtky/m)


Malique Ucap Tahniah Kepada Joe Flizzow, Nafi Punyai Akaun Media Sosial

Walaupun masih aktif menulis dan menerbitkan karya untuk hiburan kita semua, Malique Ibrahim atau sebelum ini lebih dikenali dengan nama Malique Too Phat masih misteri dan enggan untuk muncul di mana mana media untuk ditemuramah atau tujuan publisiti.

Baru baru ini, Malique menerusi laman rasmi syarikat beliau iaitu Qarma Musiq mengeluarkan satu kenyataan menjawab ringkas beberapa isu yang berkait secara langsung dengan dirinya termasuklah pembabitan dalam lagu Apa Khabar nyanyian Joe Flizzow.

BACA: Joe Flizzow Dan Sona One Tampil Kejutan Besar Di Pentas AJL 29 Dengan Apa Khabar

“Saya ingin mengucapkan tahniah kepada Joe Flizzow di atas kemenangan di AJL baru-baru ini. Walaupun saya gembira untuk dia, saya juga ingin menjelaskan bahawa saya tidak pernah menyokong pembabitan saya dalam lagu Apa Khabar”

“Buat masa ini, saya tidak mempunyai sebarang perancangan untuk menghidupkan semula Too Phat atau menjawab mana-mana lagu yang dianggap berkaitan dengan saya,” tulisnya.

Malique juga menambah yang beliau meminta semua pihak untuk tidak lagi membabitkan dirinya dengan mana mana aktiviti seni di luar label syarikat rakamannya sendiri iaitu Qarma Music kerana ianya menjejaskan strategi pemasaran juga privasi keluarganya.

Dalam kenyataan sama juga, Malique menafikan yang beliau mempunyai akaun di mana mana media sosial sekaligus tenggelamkan khabar angin mengatakan beliau menjawab pertanyaan Joe Flizzow menerusi lagu Apa Khabar pada tahun lalu. (rtky/m)


Awie Nafi Hasut, Ajar Anak Anak Supaya Sokong Dirinya

Mengulas mengenai tindakan berani anak sulungnya, Puteri Aleeya Antasha yang mendakwa ibu tirinya Rozana Misbun membuat kenyataan palsu, Awie berkata, dia tidak pernah menghasut atau mengajar anak-anaknya supaya mengeluarkan apa-apa kenyataan yang mampu mempertahankan dirinya.

“Luluh sebenarnya hati saya apabila membaca posting yang dimuatnaik Aleeya. Sampai menitis air mata saya. Tidak sangka saya sanggup berbuat demikian demi untuk pertahankan saya.

“Apapun, dia sudah besar. Dia sudah 15 tahun. Dia beritahu saya dia muatnaikkan status berkenaan kerana dia sudah tidak tahan lagi apabila membaca kenyataan dari pihak sebelah sana dan dia mahu ceritakan keadaan yang sebenar.

“Bayangkan seorang anak yang sayatidak ajar untuk berbuat demikian, tiba-tiba buat macam itu? Dan selalunya, yang akan pertahankan saya adalah anak perempuan saya yang kedua iaitu Putri Aleefa Antasha. Tapi, inilah kali pertama dia berbuat demikian,” kata Awie seperti dipetik daripada Murai.

Anak mana yang tidak sayangkan ayah sendiri, bukan? Apa-apa pun, kami berharap agar masalah yang melanda keluarga ini dapat diselesaikan secara baik. Pusing-pusing pun, nanti jumpa juga, bukan? (rtky/syfq)


Riezman Khuzaimi Akan Rujuk Sekiranya Ada Jodoh Lagi

Pelakon Riezman Khuzaimi yang baru baru ini bercerai dengan Kartina Ayub berkata sekiranya jodohnya masih panjang dia tidak teragak-agak untuk kembali rujuk bersama bekas isterinya itu selain kini dia dan bekas isterinya itu kini menjadi rakan dan tidak pernah bermusuhan.

“Akan rujuk dan saya sentiasa berdoa dengan izin Tuhan kalau dijodohkan semula sebab bukan baru dah lama. Benda ini jadi pun macam tak percaya. Tapi kita kena yakin kuasa Allah”

“Kami tidak mempunyai masalah. Ini satu aturan Tuhan dan saya dan bekas isteri masih berkawan kerana itu semua adalah jodoh. Kawan tetap kawan untuk anak-anak,” katanya yang ditemui semasa tayangan filem Jengka.

Riezman Khuzaimi turut mendedahkan yang dia kini agak kekok apabila kerja-kerja rumah yang dilakukan isteri sebelum ini terpaksa dilakukannya sendiri.

“Benda itu satu bila masuk tahun 2015, sesuatu yang terpaksa buat semua sendiri. Selebihnya apabila saya jadi mama dan papa. Jadi In shaa Allah akan lebih bagus. Kekok itu memang kekok seawal permulaannya,” tambahnya.

Sementara itu, Riezman Khuzaimi yang ditemui dalam majlis santai tayangan filem ‘Jengka’ turut membintangi filem tersebut dan memegang watak utama dalam filem paranormal arahan pengarah tersohor Aziz M.Osman. Filem tersebut akan menemui anda pada 26 Mac 2015 ini. (rtky/hfz)


Sharnaaz Ahmad & Anis al-Idrus Enggan Komen Isu Putus Cinta

Nampaknya status hubungan percintaan pasangan ini akan terus menjadi tanda tanya kepada para peminat selepas masing masing enggan memberikan komen kukuh tentang khabar angin yang mengatakan mereka berdua sudah berpisah kini.

Sebelum ini, para peminat mula berspekulasi yang Anis al-Idrus telah memadam semua gambar Sharnaaz Ahmad dari akaun Instagram beliau selepas cemburu kekasihnya itu mengucapkan tahniah kepada Shila Amzah ketika berlangsung AJL 29 baru baru ini.

BACA: Padam Semua Gambar Bersama Di Instagram, Sharnaaz Ahmad, Anis al-Idrus Putus Cinta?

Anis al-Idrus menerusi laporan mStar Online menafikan yang tindakan beliau memadam semua gambar Sharnaaz Ahmad kerana cemburu selain berkata beliau sudah terlalu dewasa untuk bersikap cemburu seperti itu.

“Sharnaaz sendiri ada beri penjelasan pada saya kenapa dia berbuat demikian dan ia hanya atas dasar profesionalisme sahaja. Cuma ada perkara lain yang saya rasa tidak perlu berkongsi dengan peminat dan ianya terlalu peribadi antara saya dan Sharnaaz”

“Saya tak mahu komen tentang hubungan kami dan lebih baik biar Sharnaaz sahaja yang jelaskan kerana dia lelaki,” ujar Anis al-Idrus kepada media.

Sharnaaz Ahmad sendiri yang dihubungi berkata beliau masih belum bersedia untuk memberikan sebarang ulasan tentang khabar angin yang tersebar.

“Maaf buat masa sekarang saya tidak mahu komen tentang hubungan ini. Tunggulah, nanti bila sudah bersedia saya sendiri akan hubungi awak untuk penjelasan itu,” ujar pelakon itu. (rtky/m)


Sekitar Resepsi Perkahwinan Jue Aziz & Bayu Daniels

Gosip pernah melanda pelakon ini mengatakan dia berkahwin secara senyap-senyap bersama seorang penyanyi Indonesia dan perkara itu akhirnya diakui oleh Jue Aziz sendiri. Pasangan secocok ini mendirikan rumah tangga di kampung halaman Bayu Daniels, di Makassar, Indonesia pada 9 Mac tahun lalu.

Sebelum ini, Jue pernah menyatakan dia tidak berniat untuk merahsiakan perkahwinan tersebut daripada pengetahuan umum cuma tidak dihebahkan kerana tidak mahu publisiti meluas tentang perkara itu.

“Keluarga restu dan mengetahui tentang pernikahan kami dan tidak pernah kami sorokkan kepada sesiapa yang mengenali cuma ia tidak dihebahkan secara meluas dalam media kerana saya tidak berapa selesa dengan publisiti,” katanya ketika disoal mengenai status perkahwinannya, tahun lalu.

Melalui instagram miliknya, ternyata Jue telah lama membuat persiapan majlisnya ini dan bersyukur kerana majlisnya itu berjalan lancar. Apa-apa pun, kami doakan Jue dan juga keluarga menjalani kehidupan yang bahagia.

Kami kongsikan gambar mereka sepanjang resepsi untuk tatapan anda. Eh, muka sudah seiras suami isteri. Memang secocok sangat! (rtky/syfq)


Fathia Latiff Mengaku Putus Cinta Dengan Aiman Hakim Redza

Sebelum ini pernah timbul beberapa gossip mengatakan yang pasangan ini sudah tidak bersama namun masing masing mengambil keputusan untuk mengulas lanjut tentang perkara itu selain menganggap ianya resam dalam bercinta untuk bergaduh manja, katanya.

Menerusi laporan Kosmo! hari ini, Fathia Latiff mengesahkan yang hubungannya dengan Aiman Hakim Redza kini sudah berakhir namun tidak meletakkan sebarang tarikh bilakah mereka putus dan menganggap tiada jodoh antara mereka berdua.

“Ya, kami sudah putus. Tiada tarikh rasmi kami berpisah dan tidak mengumumkannya. Hubungan itu berakhir dengan sendirinya dan saya terima jodoh kami bersama tidak panjang,” ujarnya.

Dalam kenyataan sama, Fathia Latiff yang enggan mendedahkan punca mereka putus cinta kini mahu lebih fokus terhadap kerjaya dan tidak akan sesekali memusuhi Aiman Hakim Redza hanya kerana tiada jodoh antara mereka.

“Kami membawa haluan masing-masing dan saya akui masih sayangkan dia (Aiman). Bayangkan dia satu-satunya lelaki yang paling rapat dengan saya sepanjang tempoh dua tahun dan dialah satu-satunya individu yang memahami serta menerima saya seadanya”

“Kini, saya berbalik kepada soal jodoh dan saya tidak akan pernah memusuhinya,” tambahnya lagi yang sudah dua tahun menjalin cinta dengan pelakon lelaki itu. (rtky/m)


Sekitar Resepsi Perkahwinan Aeril Zafrel & Wawa Zainal Di Sungai Petani

Pendedahan kisah perkahwinan pasangan Aeril Zafrel & Wawa Zainal pernah mendapat perhatian para peminat seluruh negara sekitar Oktober 2013 yang lalu selepas pasangan ini mengakui sudah pun bernikah pada Februari 2012. Namun itu semua kisah lama dan sudah berlalu.

Berita yang mengatakan Aeril Zafrel dan Wawa Zainal bakal bersanding selepas hampir tiga tahun bernikah mendapat reaksi positif ramai yang tidak pernah lagi melihat pasangan ini bersanding di atas pelamin apatah lagi mengenakan busana indah pengantin.

Sabtu lalu, majlis persandingan meriah pasangan ini telah diadakan di Dewan Kenangan Majlis Perbandaran Sungai Petani Kedah (MPSK) bersempena Malaysian International Wedding Festival (MINWEF) di mana mereka telah dilantik sebagai duta festival perkahwinan tersebut.

Itu sahaja kami tahu setakat ini dan buat anda yang memang mahu melihat pasangan Aeril Zafrel & Wawa Zainal di atas pelamin bersanding, berikut beberapa keping gambar untuk tatapan anda. Memang cantik dan sepadan mereka berdua ini. Enjoice! (rtky/m)


Nurul Dikritik Namakan Anak Raphael

Ramai yang sudah tahu mengenai nama anak kedua Nurul Wahab iaitu Raphael namun dalam masa yang sama ramai juga peminat dan individu lain yang tidak bersetuju dengan nama tersebut.

“Nama Raphael diambil daripada bahasa Hebrew yang bermaksud Israfil iaitu malaikat peniup sangkakala ketika tibanya hari kiamat. Selain itu, Raphael juga bermaksud penyembuh. Justeru tidak timbul soal dia sengaja memilih nama Barat”

“Setelah saya mengumumkan nama Raphael, saya mendapat banyak teguran. Malah ada juga yang mengkritik saya sebagai mat saleh celup gara-gara nama anak”

“Sedangkan saya sudah bertanyakan kepada beberapa orang alim sebelum memberikan nama itu kepada anak saya,” ujarnya kepada Utusan.

Apa yang penting sebenarnya ialah Nurul dapat membesarkan Raphael dengan didikan yang sempurna dan cukup kasih sayang. Kami percaya ramai peminat Nurul di luar sana yang sentiasa mendoakan kebahagiaan keluarga ini. (rtky/syfq)


Nazim Othman Dicop Artis Syok Sendiri Di Laman Sosial, Tidak Ambil Peduli

Apabila anda sudah bergelar selebriti, maka setiap perkara yang dilakukan pastinya akan menjadi buah mulut atau pun kritikan daripada pelbagai pihak. Contohnya tindakan pelakon Nazim Othman yang sering memuat naik status serta gambarnya laman sosial pun turut diperkatakan.

Enggan mengambil peduli perkara tersebut, Nazim memberitahu, dia kini bersifat lebih matang dalam menangani hal tersebut seiring dengan pertambahan usianya kini.

“Kalau provokasi sebegitu datang ketika saya berusia 25 tahun, mungkin saya akan melenting dan cepat marah. Bohong kalau saya katakan saya tidak bengang bila dapat komen negatif seperti itu.

“Tapi, saya tidak terlalu melayan setiap komen tersebut kerana orang yang memberi komen itu tidak kenal diri saya secara peribadi,” katanya.

Bagaimanapun menurut Nazim, dia tidak menolak bulat-bulat setiap kritikan yang dilemparkan kepadanya.

“Saya tidak menolak mentah-mentah setiap kritikan itu. Lagipun, jika tiada yang membidas, kita akan sentiasa berada di zon selesa tanpa mahu berusaha untuk menjadi seorang yang lebih baik,” katanya sambil mengakui menyekat pengikutnya yang memberi komen melampau. (rtky/syfq)


Fazura Nafikan Khabar Angin Bertunang Dengan Taufik Batisah

Lagi kisah Nur Fazura untuk hari ini, kenapa tidak? Melalui Twitter beliau dua hari lepas, Nur Fazura ada memuat naik sekeping gambar paparan mesej yang sedang berlegar di internet mengatakan dirinya sudah dilamar oleh penyanyi kelahiran Singapura, Taufik Batisah.

Khabar angin yang mengatakan Nur Fazura telah selamat dirisik oleh keluarga Taufik Batisah pada pagi Sabtu lalu itu katanya mula disebarkan oleh seorang individu bernama Sabrina yang mengakui sebagai sepupu Fazura kenal rapat dengan keluarga pelakon tersebut.

Macam macam cara orang lakukan untuk dapatkan perhatian selebriti seperti Fazura. Sejak sama sama bergelar juri di program Maharaja Lawak Mega 2014, ramai peminat yang suka melihat gandingan Fazura & Taufik Batisah dan tidak kurang doakan mereka berjodoh. (rtky/m)


Tuah, Aina Diserap Kembali Ke Persaingan Separuh Akhir Mentor Legend

Sesuatu yang mengejutkan sebenarnya ketika persaingan peringkat kumpulan Mentor Legend yang berlangsung malam tadi apabila dua peserta yang telah tersingkir selepas menerima markah terendah diserap semula untuk bersaing di peringkat separuh akhir.

Tuah yang merupakan protege Mas Idayu tersingkir minggu lalu dan Aina (protege Ella) menerima markah terendah dalam saingan minggu ini telah diserap semula oleh pihak produksi untuk bersaing dengan empat lagi peserta lain selepas ini.

BACA: Mas Idayu Cekik & Serang Hos Mentor Legend Di Belakang Pentas?

Namun yang lebih menarik adalah reaksi peminat yang mendakwa seakan wujud konspirasi untuk membawa kedua dua nama di atas kembali ke persaingan dan seterusnya ke peringkat akhir selain peminat juga tidak berpuas hati dengan cara pengadilan Adlin Aman Ramli.

Rata komen yang ditinggalkan para peminat di Facebook rasmi TV3 mahu juri Adlin Aman Ramli ditukar kepada mereka yang lebih professional dan berkelayakan seperti Datuk Ramli MS dan penyanyi Syafinaz Selamat. Apa kata anda? (rtky/m)


Jadi Mangsa Serangan, Fazura Bahasakan Peminat Virus Di Instagram

Selepas tersingkirnya kumpulan Virus dari persaingan Maharaja Lawak Mega 2014 pada Jumaat lalu, nampaknya ada spekulasi mengatakan salah seorang jurinya iaitu Nur Fazura menjadi punca utama kenapa kumpulan tersebut gagal ke peringkat akhir.

Ini semua kerana teguran Nur Fazura terhadap kumpulan Virus dua minggu lalu yang menganggap tindakan mereka menyampuk komen juri sebagai tidak wajar dan perlu diperbaiki lagi.

BACA: Fazura Akui Status Ditujukan Kepada Zizan Razak Dan Juga Untuk Diri Sendiri

Namun, satu komen di akaun Instagram menarik perhatian para peminat apabila Fazura sendiri telah menjawab dengan nada sarkastik dakwaan mengatakan beliau punca Zizan Razak, Yus dan Tauke tidak dapat terus bersaing dalam MLM 2014.

Well, para peminat tidak boleh terus menerus menyalahkan Fazura dalam perkara ini kerana keputusan bukan di tangan beliau seorang ‘kan? Tidak mengapa, tahun hadapan mungkin Virus boleh kembali lebih gagah bersaing untuk jadi juara. (rtky/m)


Sharifah Sakinah Mahu Majlis Kahwin Lebih Selamba Dan Ringkas

Bakal bergelar raja sehari tidak lama lagi, Sharifah Sakinah mengakui dia mahukan satu majlis perkahwinan yang lebih selamba dan ringkas. Menurut Sakinah, ketika ini segala persiapan untuk majlisnya itu berjalan lancar.

“Majlis kahwin saya nanti tak ada protokol atau golongan VIP sekalipun. Tiada artis ternama yang akan membuat persembahan sebaliknya tetamu yang hadir termasuk rakan artis yang nak menyumbangkan suara mereka dipersilakan menghiburkan bakal pengantin serta tetamu lain.

“Saya nak konsep kahwin nanti untuk bergembira dan tiada tekanan. Saya selalu tengok bagaimana pengantin kena makan di meja VIP dan terpaksa control itu serta ini.

“Hakikatnya pengantin perlu menikmati hari bahagiannya tanpa terikat dengan apa-apa. Saya tidak mahu majlis saya jadi tipikal seperti yang selalu saya hadiri,” katanya lagi.

Sakinah bakal disatukan disatukan dengan lelaki pilihan hatinya, Aliff Adha, seorang juruterbang pada 28 Mac depan di Putrajaya. Ia diikuti dengan majlis resepsi mereka pada 4 April di sebuah dewan di Kementerian Pertahanan Malaysia (MINDEF). (rtky/syfq)


Masih Tinggal Bersama, Zain Ruffedge Kini Berusaha Pujuk Bekas Isteri

Selepas membuat keputusan secara baik untuk berpisah pada 13 November, penyanyi & pelakon Zain Ruffedge berkata ketika ini beliau masih tinggal bersama bekas isterinya, Khazmira Anuar dalam usaha untuk memujuk untuk kembali bersama.

Dengan tempoh edah berbaki dua minggu sahaja lagi, Zain berkata beliau kini berusaha untuk memulihkan hubungan dengan isterinya dan jika gagal beliau terpaksa keluar dari rumah tersebut.

“Insya-Allah saya minta doakan kami untuk kembali rujuk dan buat masa ini kami masih lagi tinggal bersama. Sebelum tempoh edah habis lagi dua minggu saya tak berani untuk cakap apa-apa”

“Mungkin bagi orang lain bercerai terus membawa haluan masing-masing, tetapi bagi saya tempoh edah adalah masa terbaik untuk kita perbaiki hubungan,” ujarnya kepada mStar Online.

Beliau juga menambah yang mereka belum membincangkan perkara berkaitan isu penjagaan anak mereka Arriana Rania, 6 kerana masih tinggal bersama. (rtky/m)


Anak Jins Shamsuddin Nafi Keadaan Ayah Semakin Uzur

Mengakui terkejut dengan penyeberan gambar ayahnya, Jins Shamsuddin yang kelihatan sangat uzur, Putera Hang Jebat menyatakan bahawa bapanya itu sihat dan kini berada dalam keadaan yang baik-baik sahaja.

“Ayah masih sihat, makan dan minum macam biasa cuma mungkin kerana faktor usia makan tak banyak seperti dulu. Biasalah bila dah berumur mungkin selera makan tak macam dulu sebab itu nampak kurus”

“Saya tidak pasti bagaimana gambar berkenaan boleh tersebar namun saya sedikit terkejut kerana ia menunjukkan seolah-olah ayah dalam keadaan sangat uzur sedangkan dia masih sihat di rumah,” katanya seperti yang dipetik daripada Harian Metro.

Menurut Jebat, bapanya yang kini berusia 80 tahun itu hanya menghidapi Alzheimer dan kini dijaga dengan baik oleh ibunya Puan Sri Halijah Abdullah di rumah mereka di Hulu Kelang, Selangor.

Selain itu Jebat menambah, dia datang melawat bapanya setiap hari namun kadangkala bekas bintang filem era 60-an itu tidak mengenalinya berikutan penyakit Alzheimer yang dihidapi. (rtky/syfq)


Datuk Siti Nurhaliza Comel Sebagai Ketua Pengawas Bersama Peminat

Semalam telah berlangsung satu acara perjumpaan Datuk Siti Nurhaliza bersama para ahli kelab peminat Sitizone yang juga merupakan sambutan ulangtahun ke-11 mereka. Bukan sekejap rupanya kelab peminat ini ditubuhkan.

Yang menarik perhatian kami adalah konserp majlis ini yang mengambil tema alam persekolahan di mana para peminat hadir mengenakan pakaian seragam sekolah dan Siti Nurhaliza pula tampil dalam persalinan biru ala seorang ketua pengawas. Cantik!

BACA: Siti Nurhaliza Kongsi Gambar Bersanding Kali Kedua Dengan Datuk K

Tidak banyak maklumat tentang majlis ini yang kami ada namun berdasarkan gambar yang dimuat naik ke laman sosial sepanjang ianya berlangsung, kami dapat rasakan kemeriahan perjumpaan ini lebih lebih apabila para peminat setia dapat meluangkan masa bersama penyanyi kesayangan.


Yana Samsudin, Fadzil Zahari Bakal Nikah

Ramai yang suka melihat pasangan ini bersama & tidak kurang mendoakan untuk mereka bertemu jodoh walaupun Yana Samsudin dan Fadzil Zahari sendiri selama ini mengatakan yang mereka sekadar berkawan namun tidak menolak jika berjodoh sesama mereka.

Hari ini menerusi laporan Berita Harian pasangan ini mengesahkan yang mereka bakal bernikah pada 13 Februari ini di Yong Peng, Johor dan majlis resepsi akan diadakan pada keesokan harinya di lokasi yang sama. Diam diam sudah merancang nikah, bagus!

Yana Samsudin turut menceritakan yang Fadzil Zahari menghantar rombongan meminang pada 14 Disember 2014 yang lalu selepas beliau membuat kenyataan sudah bersedia untuk berkahwin sekitar tahun lalu — dan merupakan cubaan kedua selepas kali pertama tahun 2010.

“Bila saya buka mulut sudah bersedia berkahwin tahun lalu, saya tunggu siapa yang melamar dulu. Saya tidak sangka Fadzil masih menyimpan hati dan perasaan kepada saya. Kalau lelaki lain, mungkin sudah lama angkat kaki kerana terlalu lama menunggu”

“Ketika itu, saya sibuk dengan separuh akhir Anugerah Juara Lagu. Saya tahu selepas tiga hari Fadzil menghantar rombongan meminang, itu pun saya terima gambar melalui WhatsApp. Macam nak luruh jantung saya! Sebelum ini Fadzil beritahu mahu bertemu keluarga di Yong Peng”

“Saya tidak terfikir beliau menghantar rombongan meminang. Dalam diam, Fadzil sudah berpakat dengana orang tua saya. Mereka sengaja mahu buat kejutan kepada saya,” ujarnya.

Tahniah diucapkan buat Yana Samsudin dan Fadzil Zahari atas berita baik ini, semoga hubungan kalian akan kekal sehingga akhir masa. Pasti meriah majlis kahwin mereka nanti. (rtky/m)


Jackie Chan Dikurniakan Gelaran Datuk

Utusan Malaysia hari ini melaporkan yang pelakon Hong Kong dan juga bintang Hollywood, Jackie Chan akan dikurniakan Panglima Mahkota Wilayah (PMW) yang membawa gelaran Datuk sempena Hari Wilayah Persekutuan, esok.

Beliau antara 71 individu yang akan menerima darjah kebesaran PMW daripada Yang di-Pertuan Agong, Tuanku Abdul Halim Mu’adzam Shah di Istana Negara. Yang turut menerima PMW adalah penceramah terkenal tanah air, Mohd. Kazim Elias.

Ini bukan kali pertama Malaysia kurniakan gelaran kepada individu dari luar negara terutamanya pelakon. Pada Oktober 2008, kerajaan Melaka mengumumkan bintang Bollywood, Shah RUkh Khan dikurniakan Darjah Mulia Seri Melaka (DMSM) yang membawa gelaran Datuk.

Perkara tersebut menjadi perbualan hangat bertahap kontroversi kerana ramai pihak, termasuk Persatuan Seniman mempersoalkan sumbangan beliau kepada negara ketika itu. Adakah Jackie Chan juga akan menerima kritikan yang sama? (rtky/m)